Beogradski centar za ljudska prava - Belgrade Centre for Human Rights » Portal ljudska prava i biznis: Srbija\nNefinansijsko izveštavanje postaje obaveza u EU\n13. maj 2014. U aprilu 2014. godine Evropska unija napravila je veliki korak ka unapređenju transparentnosti poslovanja. Evropski parlament usvojio je 15. aprila 2014 Direktivu o objavljivanju nefinansijskih i izveštaja od strane velikih kompanija i grupa. Opširnije…\nForum poslovnih lidera Srbije u saradnji s Beogradskim centrom za ljudska prava organizovao je radionicu za predstavnike poslovnog sektora „Biznis i ljudska prava“, u utorak, 29. april 2014, na kojoj su predstavljena Rukovodeća načela Ujedinjenih nacija i Portal biznis i ljudska prava.\nSa bloga Danskog instituta za ljudska prava: Divlje deponije u Srbiji\nSa bloga Danskog instituta za ljudska prava: Nedovršena privatizacija u Srbiji\nSa bloga Danskog instituta za ljudska prava: SRBIJA: Žene na radnom mestu\nSa bloga Danskog instituta za ljudska prava: Zabrinutost oko privatnosti u sektoru telekomunikacija u Srbiji\nKomentare i sugestije na nalaze o Srbiji u okviru Human Rights and Business Country Guide možete poslati na e-mail adresu: ljudskapravaibiznis@bgcentar.org.rs.\nSpecijalni izvestilac UN za pitanja ljudskih prava i biznisa je u junu 2011. godine sačinio je Rukovodeća načela o biznisu i ljudskim pravima: sprovođenje „zaštiti, poštuj, otkloni“ Okvira Ujedinjenih nacija. Ovaj okvir zasnovan je na tri stuba: obavezi države da pruži zaštitu od kršenja ljudskih prava, obavezu kompanija da poštuju ljudska prava i pristup efikasnim pravnim lekovima za žrtve kršenja ljudskih prava. Beogradski centar za ljudska prava preveo je UN Rukovodeća načela na srpski jezik, koji možete preuzeti ovde…\nViše o sprovedenim aktivnostima u okviru projekta Portal ljudska prava i biznis: Srbija možete pročitati ovde…\nRealizaciju projekta, finansijski je podržala ambasada Kraljevine Norveške u Beogradu www.norveska.org.rs\nThis entry was posted in Odluke međunarodnih tela, Projekti. Bookmark the permalink.


Za troje malih Rajića 1.500 KM i pokloni | Palelive.com\nPočetna Novosti Aktuelnosti Za troje malih Rajića 1.500 KM i pokloni\nZa troje malih Rajića 1.500 KM i pokloni\nDirektor Javnog fonda za dječiju zaštitu Republike Srpske Nedeljko Jović uručio je danas novčanu podršku od 1.500 KM i poklone za bebe porodici Rajić sa Pala koja je 10. juna dobila trojke.\nJović je rekao Srni da se pod motom „Srećna djeca – srećni ljudi“ ove godine obilježava „Dječija nedjelja“ koja je posvećena ukazivanju na potrebe djece i mladih i njihova prava u porodici, lokalnoj zajednici i društvu, kao i na pravilno psihofizičko odrastanje.\nOn je naveo da je Fond za „Dječiju nedjelju“ ove godine izdvojio oko 80.000 KM, za podršku porodicama sa troje djece, djeci bez roditeljskog staranja, djeci koja su u ratu ostala bez roditelja, djeci poginulih boraca, kao i za podršku institucijama koje vode računa o djeci bez roditeljskog staranja i sa posebnim potrebama.\nJović je naglasio da Javni fond za dječiju zaštitu prioritet daje djeci iz socijalno ugroženih kategorija, djeci ometenoj u razvoju, djeci osujećenoj određenim zdravstvenim i drugim porodičnim prilikama.\n„U Republici Srpskoj pravo na dječiji dodatak ostvaruje 22.615 porodica ili 31.645 djece, od toga 5.346 djece sa određenim posebnim potrebama, djece koja nemaju roditeljske staranje“, naveo je Jović.\nPrema njegovim riječima, ovo pravo je socijalno-zaštitnog karaktera, ali jednim dijelom i pronatalitetnog karaktera, s obzirom na to da pravo na dječiji dodatak za treće dijete iznosi 70 KM, a za drugo dijete 35 KM.\nJović je naglasio da je jedno od prava u Fondu kada je riječ o podršci natalitetu i pravo na opremu novorođenčeta, te svako dijete kada se rodi, bez obzira na materijalno stanje porodice, ima pravo na jednokratnu pomoć od 250 KM, a bitno je samo da jedan roditelj ima prebivalište u Republici Srpskoj.\nOn je naveo da je u Republici Srpskoj u prošloj godini rođeno oko 9.000 beba, ali je umrlo oko 14.000 ljudi, i oko 5.000 je više umrlih nego rođenih, te društvo ubuduće mora preduzeti određene mjere da bi se povećao natalitet.\n„Jedna od bitnih mjera koju Vlada Republike Srpske provodi od 2006. godine je da posredstvom Ministarstva porodice, omladine i sporta obezbjeđuje određeni grant sredstava kojim se daje jednokratna pomoć za trećerođeno dijete od 600 KM i četvororođeno od 450 KM“, rekao je Jović.\nKada je riječ o bolovanju porodilja, Jović kaže da Fond refundira obaveze zaposlenim sa 100 odsto prosječne plate, a nezaposlenim za prvo troje djece obezbjeđuje materinski dodatak od 70 KM mjesečno, koji traje godinu dana.\nOn je rekao da Fond za dječiju zaštitu Republike Srpske sve obaveze izmiruje redovno.\nDijana i Zoran Rajić, roditelji tromjesečnih beba Nađe, Gorana i Bogdana, ističu da im ova pomoć mnogo znači, te da će im omogućiti da nabave pelene za bebe za nekoliko mjeseci.\nRajićeva je dodala da im je jednokratnu pomoć dodijelila i opština Pale, a da su im iz Ministarstva porodice, omladine i sporta Republike Srpske rekli da će im pokloniti kolica za trojke.\nOna je navela da je sada na porodiljskom bolovanju i da joj u svemu pomaže muž koji trenutno nije zaposlen. „Važno je da bebe napreduju i da smo srećna porodica“, kaže Rajićeva.\nPrethodni članakSezona grijanja počinje 12. oktobra\nNaredni članakSutra prvi Sajam poljoprivrede u Vlasenici


Veliki doprinos banaka ublažavanju posljedica pandemije – Bankar.me\nJanuary 4, 2021 BANKE, CRNA GORA, CRNA GORA, SVE VIJESTI Leave a comment\nDanas je održan sastanak guvernera Centralne banke Crne Gore Radoja Žugića i njegovih saradnika sa predstavnicima svih poslovnih banaka i Udruženja banaka Crne Gore.\nNa sastanku je bilo riječi o aktuelnoj situaciji na bankarskom tržištu Crne Gore.\n“Zahvaljujući unaprijeđenim parametrima poslovanja, koji su bili mnogo bolji u odnosu na stanje koje je prethodilo krizi iz 2008, banke su pokazale visok stepen otpornosti na krizu izazvanu pandemijom koronavirusa”, istakao je Žugić.\nKonstatovano je da je bankarski sistem stabilan, likvidan, solventan i dobro kapitalizovan, iako je evidentno da je, kao rezultat korona krize, došlo do određenog rasta loših kredita i značajnog pada profitabilnosti bankarskog sistema.\n“Istaknut je doprinos bankarskog sektora ublažavanju ekonomskih posljedica pandemije koronavirusa po građane i privredu. Banke su veoma efikasno implementirale svih pet setova mjera koje je pripremila CBCG tokom 2020. godine i, na taj način, značajno olakšale položaj najpogođenijem dijelu privrede i stanovništva. To najbolje potvrđuje podatak da je 60% ukupnih bruto kredita odobrenih sektoru turizma, poljoprivrede, šumarstva i ribarstva restruktuirano ili je u jednogodišnjem moratorijumu. Dvije banke u sistemu su restrukturirale preko 80% svojih kredita odobrenih sektoru turizma i poljoprivrede. Banke su podržale privredu i građane i kroz svoju kreditnu aktivnost, pa su tako, od početka pandemije (sredina marta) do kraja oktobra prethodne godine odobrile kredite pravnim licima u iznosu od skoro 400 miliona eura, što je samo 6,9% manje u odnosu na uporedni period prethodne godine. Imajući u vidu pad tražnje za kreditima, aktivni moratorijum u kome je sada 9% ukupnog portfolija, poremećaje u novčanim tokovima klijenata i snažan privredni pad, ostvarena kreditna podrška potvrđuje značajnu angažovanost banaka u saniranju problema nelikvidnosti realnog sektora”, navodi se u saoptenju CBCG.\nNa sastanku je bilo riječi i o primjeni Zakona o kreditnim institucijama i Zakona o sanaciji kreditnih institucija, kao i obimne prateće podzakonske regulative (ukupno 38 odluka). Dogovoreno je da se, u cilju usklađivanja poslovanja banaka sa pomenutim sistemskim zakonima, u narednom periodu uspostavi još frekventnija komunikacija regulatora i banaka.\nPOJMOVICBCG udruženje banaka\nPrevious Crna Gora pregovara sa više proizvođača vakcina\nSljedeći Vlasnik Alibabe nestao nakon kritike vlasti


Održana druga konferencija povodom izrade Nacrta programa zaštite vazduha\nNa koji način će se do 2030. godine raditi na unapređenju kvaliteta vazduha, kao i koje mere su neophodne kako bi se ispunio taj cilj – to su bile glavne teme diskusije tokom druge konferencije povodom izrade Nacrta programa zaštite vazduha u Republici Srbiji sa akcionim planom održane u petak, 10. septembra 2021. godine.\nDržavni sekretar u Ministarstvu zaštite životne sredine Aleksandar Dujanović je, na konferenciji koja je održana u okviru projekta IPA 2014 „Razvoj okvira za usklađivanje sa zakonodavstvom EU u oblasti vazduha, hemikalija i horizontalnih pitanja“, rekao da je unapređenje kvaliteta vazduha apsolutni prioritet ministarstva iz kojeg dolazi.\nIzrada ovog dokumenta pomoćiće nam da planiramo aktivnosti u narednih 10 godina, kako bismo obezbedili bolji kvalitet vazduha i smanjili štetne emisije po zdravlje ljudi i životnu sredinu. U ovom poslu kao snažnog partnera imamo Evropsku uniju, koja od 2019. godine sa nama radi na izradi ovog strateškog dokumenta. Kvalitet vazduha je zajednička briga, odgovornost i cilj javnosti, civilnog sektora, medija, privrede i svakog građana, i zato smo u izradi Nacrta otvoreni i transparentni prema svim zainteresovanim stranama – rekao je državni sekretar u Ministarstvu zaštite životne sredine Aleksandar Dujanović.\nNa konferenciji su predstavljeni dosadašnji rezultati, status izrade Nacrta, opcije za rešavanje preostalih žarišta vezano za kvalitet vazduha, zatim smanjenje emisija i rezultati modeliranja za tri scenarija ublažavanja, kao i analiza potrebnih ulaganja i isplativosti.\n"Zagađenje vazduha je bitka na svetskom nivou i Srbija je deo te bitke. Potrebna nam je nauka da se ovaj problem reši, što je vidljivo i na ovom projektu kroz tim konsultanata i naučnika koji su radili na detaljnom izveštaju, koji smo dugo čekali. Srbija je već preduzela neke mere, poput zamene starih kotlarnica. Razmatraju se i dodatne mere, budući da je zagađenje sistemsko i potiče iz strukture energetskog i transportnog sektora", izjavio je Antoan Avinjon, predstavnik Delegacije EU u Srbiji, zadužen za pitanja zaštite životne sredine i klimatske promene.\nSav materijal sa konferencije biće dostupan od 13. septembra na sajtu projekta http://eas3.euzatebe.rs/ i Ministarstva zaštite životne sredine. Javnost će imati priliku da, za ovu fazu izrade Programa, uputi predloge i pitanja do 27. septembra 2021. godine, na e-mail adresu PZV-sugestije@eas3.rs. Svi pristigli predlozi će biti uzeti u razmatranje u daljim fazama izrade ovog važnog dokumenta.\n#EAS3 #Nacrt Programa zaštite vazduha #Draft of the Air protection Programme #Air quality protection #Zaštita kvalitete vazduha


Učenje na daljinu postaje sve popularnije - Nova ekonomija\nUčenje na daljinu postaje sve popular...\nUčenje na daljinu postaje sve popularnije\nPrema istraživanju organizacije Digital Learning Compass, više od 6 miliona ljudi pohađalo je do sada bar jedan kurs na daljinu uz pomoć platformi za online učenje. Ovakve statistike i sve popularnije besplatne ili delimično besplatne platforme (Coursera, edX...) pokazuju kako se klasični obrazovni sistem transformiše, prenosi eKapija.\nBenefiti sistema za učenje na daljinu postoje za obe strane i najlakše ih je uočiti na primeru iz svakodnevnog života.\nTrend učenja na daljinu prepoznali su i neki od najpoznatijih univerziteta (Harvard, Barkley...) koji nude odlične online kurseve - moguće je fizički se nalaziti u bilo kom gradu i državi, a jedini preduslov jeste postojanje internet konekcije. Danas učenje na daljinu briše geografske granice.\nOvo dalje znači da učenik ne mora da plaća troškove puta, smeštaja i svega ostalog što prati život u inostranstvu. Nema više fotokopiranja, pravljenja skripti, kupovine dodatnih materijala i literature – učenje na daljinu je jeftinije.\nJoš jedan benefit učenja na daljinu je što sada mentori ili profesori ne moraju biti fizički prisutni za predavanje ili konsultacije. Uz ovakav pristup lokalni predavači više nisu jedini mogući izbor, već to mogu biti profesori iz bilo kog dela sveta. Predavači u online obrazovanju mogu biti "prisutni" uvek i svuda.\nKod tradicionalnih predavanja, termini su fiksni tako da mali broj zaposlenih ima mogućnost da uskladi posao i edukaciju. Fleksibilnost učenja na daljinu se ogleda u tome da radite na sebi u terminima koji vam najviše odgovaraju – uveče, rano ujutru, vikendom...\nUz učenje na daljinu niste uslovljeni određenim terminom za polaganje ispita, već nakon odslušanih predavanja na ispit možete izaći u terminu koji vama odgovara. Sami određujete tempo učenja u zavisnosti od ostalih obaveza (godišnji odmor, posao, putovanja...). Sami određujete da li vam više odgovara da polažete ispit ujutru, u toku dana ili uveče.\nIpak, sve ovo ne znači da ste u svetu onlajn učenja prepušteni sami sebi. Bez obzira što se učenje na daljinu ne odvija unutar zidova učionice, platforme za učenje na daljinu kao što je Moodle omogućavaju punu interakciju sa predavačima i drugim studentima putem foruma, video-chata, razmene poruka i praćenja vesti.\nŠta je Moodle i kako funkcioniše?\nMoodle je najpoznatiji i potpuno besplatan program koji obrazovne institucije i kompanije koje se bave bilo kojom vrstom edukacije koriste da bi omogućile svojim korisnicima učenje na daljinu. Sve je češći slučaj da i pojedine kompanije koriste Moodle za edukaciju svojih zaposlenih kroz kraće kurseve kako bi lakše savladali određene teme (prva pomoć, bezbednost i zaštita na radu itd). Veliki broj opcija kao što su dodela zadataka, preuzimanje dokumenata (fajlova), ocenjivanje, poruke, kalendar, vesti i najave (na različitim nivoima), forum, snimanje stranica u PDF formatu i slično, pomažu da Moodle već godinama bude najčešće korišćeni LMS.\nPrva opcija jeste da Moodle ili sličan softver instalirate na svoju informacionu infrastrukturu (pod uslovom da u kompaniji postoji kadar koji to zna da uradi), obezbedite sve prateće licence, održavanje i zaposlite lica koja će održavati sistem dostupnim i zaštićenim. U ovom slučaju projektujete sistem tako da može da izdrži najveće opterećenje (maksimalan broj korisnika koji u istom trenutku može da pristupi platformi) iako će možda samo u pojedinim terminima opterećenje biti maksimalno, tako da najveći deo vremena koristite samo deo sistema koji ste platili.\nDruga opcija jeste da plaćate mesečno iznajmljivanje infrastrukture pouzdanog partnera kao što je NetCast čiji se zaposleni brinu o kompletnom sistemu 24h dnevno. Ovakav pristup garantuje odlične performanse i stabilnost, visoku dostupnost (99,98% vremena) kao i da plaćate samo resurse koje zaista koristite. U ovom slučaju nema početnih investicija za kupovinu opreme, a povećanje ili smanjenje resursa je gotovo trenutno, što omogućava da budete agilniji i brzo odgovorite na sve zahteve. Jedan od korisnika koji je ovakvim pristupom izuzetno zadovoljan je Fakultet za primenjeni menadžment, ekonomiju i finansije (MEF) jer je čak i u pikovima (kada je najveći broj istovremenih sesija) sadržaj uvek dostupan.\nKao što je vreme zelenih tabli, krede i sunđera prošlo, tako je prošlo i vreme u kome je edukacija bila isključivo u učionicama. Definitivno, više nije pitanje da li je alat za učenje na daljinu potreban, već je samo pitanje kada će se naći i u vašoj organizaciji.\nJapanski roboti će pomagati deci da uče engleski\nBudućnost je stigla: Slušalice koje prevode str...\nOdržana obuka nastavnika u vezi digitalnih udžb...\nBrnabić: Digitalizacija ključ razvoja\nOd septembra se uvodi pilot projekat "Digitalna...\nUdruženje banaka Srbije proslavilo 98. godišnji...\nSHARE Fondacija tužila Fejsbuk i Gugl


Broj vesti u arhivi za Februar 2015: 271\nČetrnaest godina od zločina u Livadicama\nČetrnaest godina je prošlo od bombaškog napada na autobus Niš ekspresa u Livadicama kod Podujeva, u kojem je poginulo 12 i povređeno 43 Srba. Istraga se nije pomakla s početka, kaže advokat Živojin Jokanović.\nMustafa i Rama otvorili carinsku obilaznicu kod Prizrena\nPremijeri Kosova i Albanije Isa Mustafa i Edi Rama otvorili su danas za saobraćaj carinsku obilaznicu na graničnom prelazu između Kosova i Albanije u Vrbnici, blizu Prizrena.\nMilenković: Početak pravne zaštite novinara\nOsnovni sud u Gnjilanu proglasio je krivim napadače na novinara i kamermana RTV Puls iz Šilova tokom lokalnih izbora u decembru 2013. godine.\nObama čestitao Jahjagi sedmu godišnjicu nezavisnosti\nPredsednik Sjedinjenih Američkih Država Barak Obama čestitao je predsednici Kosova Atifeti Jahjagi i građanima Kosova sedmu godišnjicu proglašenja nezavisnosti.\nOpozicija: Ahmeti kao da nije gradonačelnik Prištine\nPredstavnici opozicionih stranaka u Prištini oštro su kritikovali gradonačelnika Špenda Ahmetija zbog toga što nije izdvojio ni jedan jedini cent za obeležavanje sedme godišnjice proglašenja nezavisnosti Kosova.\nUstav i zastava Kosova Opštini Gračanica\nPredstavnici Omladinskog saveza Demokratske partije Kosova su u Opštini Gračanica uručili zastavu i Ustav Kosova predstavnicima opštine.\nSNF: Zaustaviti propagandu nasilja\nSrpski nacionalni forum (SNF) ocenio je da se u spotu prištinskog repera Ariana Agušija, na najgrublji način zloupotrebljava medijska sloboda, propagira nasilje, i šalju političke poruke kojima se uznemirava javnost.\nU Leposaviću otvoren most Danila Cokića\nU Leposaviću je danas otvoren novoizgrađeni most preko reke Ibar koji je poneo ime “Danilo Cokić” po najmlađoj žrtvi terorističkog napada na autobus “Niš ekspresa” koji se dogodio 2001. godine u selu Livadice kod Podujeva.\nOve godine 18.000 građana Kosova stiglo u Nemačku\nU Nemačku je od početka ove godine do 12. februara stiglo više od 18.000 državljana Kosova, koji žele azil u Nemačkoj i raspoređeni su po nemačkim pokrajinama, saopštilo je danas nemačko Ministarstvo unutrašnjih poslova.\n“Direktan poziv na nasilje”\nGradonačelnik severne Kosovske Mitrovice Goran Rakić osudio je kao uvredljiv i opasan sadržaj nedavno objavljene pesme i spota "Puška slobode".\nJasne slike o stradalima u Livadicama\nParastosom u crkvi Svete Petke u Lapljem Selu obeležena je četrnaesta godišnjica od stradanja 12 srpskih putnika autobusa Niš ekspres u Livadicama. Preživeli očekuju božju pravdu jer u ljudsku više ne veruju.\nSkandalozni spot albanskog repera\nNa društvenim mrežama i Jutjubu nedavno je objavljen video spot, u kome navodno pripadnik OVK ubija srpske policajce. Pesma se zove “Puška slobode”.\nAnalitičar iz Mitrovice Nedžemdin Spahiju kaže da su građani Kosova imali nerealna očekivanja od nezavisnosti Kosova. Zato je, po njegovom mišljenju, došlo do velikog razočarenja.\nProslava nezavisnosti u senci zbog iseljavanja\nSedmu godišnjicu nezavisnosti, Kosovo dočekuje skromnije nego ranijih godina i u senci velikog iseljavanja stanovništva.\nCrno slovo "E" na Novorođenčetu\nSpomenik "Novorođenče" (Newborn) u Prištini je povodom sedme godišnjice od proglašenja nezavisnosti Kosova dobio novi izgled, sa crnim slovom "E".\nSNF: Donošenje simbola u Opštinu nesvakidašnji incident\nSrpski nacionalni forum je osudio postupak omladine DPK koja je na godišnjicu od zločina u Livadicama u Opštinu Gračanica donela Ustav i zastavu Kosova.\nHan: EU nastavlja podršku Prištini\nEvropski komesar za susedsku politiku i pomirenje Johanes Han rekao je danas u Prištini da će EU nastaviti da podržava Kosovo na putu ka EU.\nNastavlja se suđenje Ivanoviću i još četvorici Srba\nU Osnovnom sudu u Kosovskoj Mitrovici danas će biti nastavljeno suđenje Oliveru Ivanoviću i još četvorici Srba koji su optuženi da su počinili neka od najtežih krivičnih dela tokom 1999. i 2000. godine.\nĐurić zahvalio Handkeu na pomoći\nDirektor Kancelarije za Kosovo i Metohiju Marko Đurić tokom susreta sa austrijskim piscem Peterom Handkeom izrazio je zahvalnost za pomoć i podršku Srbiji.\nOdbor za KiM: Prioritet formiranje ZSO\nSkupštinski Odbor za KiM podržao je Kancelariju za Kosovo i Metohiju da nastavi započete aktivnosti na poboljšanju uslova života Srba.\nHan: Liberalizacija nema veze sa migracijama\nPredsednica Kosova Atifete Jahjaga, sastala se danas sa evropskim komesarom za proširenje Johanesom Hanom.\nJohanes Han na Kosovu\nKomesar Evropske Unije (EU) za susedske odnose i proširenje Johanes Han posetiće danas Kosovo.\n“Sporazum o pravosuđu za kvalitetniji život”\nZamenica šefa Euleksa Žoel Vašter izjavila je da veruje da će realizacija briselskog sporazuma o pravosuđu doprineti poboljšanju života građana na severu Kosova.\nOEBS: Zabrinjava nelegalna uzurpacija\nSlučajevi nelegalne uzurpacije imovine na Kosovu zahtevaju odlučne odgovore institucija kako bi se garantovala puna zaštita imovinskih prava svih zajednica na Kosovu, navodi se u izveštaju OEBS-a koji je objavljen danas.\nSvedok nije povezao Ivanovića sa dešavanjima iz 1999. godine\nKosovski Albanac Kadruš Abazi nije optužio lidera GI SDP Olivera Ivanovića za ubistvo četvorice sunarodnika među kojima je bio i njegov sin Avni, a koje se dogodilo aprila 1999. godine.\nSpecijalni sud za OVK bez albanskih sudija?\nKosovo je dobilo nacrt dokumenta koji je sastavila EU u kome se navodi da u Specijalnom sudu neće biti albanskih sudija. Osetljivi procesi će biti vođeni u Holandiji, a neophodna ovlašćenja i nadležnosti će delegirati Euleksu, prenosi list "Zeri".\n“Stop albanizaciji Niša”\nPeti svedok optužbe na suđenju Ivanoviću\nIspitivanjem petog svedoka optužbe Kadriša Abazija (75) nastavlja se suđenje lideru Građanske inicijative SDP Oliveru Ivanoviću u Osnovnom sudu u Kosovskoj Mitrovici.\nSrpskoj nisu zatvorena vrata\nVlada i druge institucije Kosova nisu zatvorile vrata niti onemogućile učešće Srpske liste u institucijama, rekao je Beti visoki zvaničnik Vlade Kosova.\nHan: Sa Kosova beže zbog bede\nJohanes Han odbacuje tvrdnje prištinskih političkih lidera da je uzrok talasa ilegalne emigracije sa Kosova restriktivan vizni režim.\nOpozicija neće glasati za zakon o Specijalnom sudu\nPredstavnici opozicionih partija u kosovskom parlamentu najavili su danas da neće glasati za Zakon o Specijalnom sudu kada bude došao na dnevni red u Skupštini Kosova.\nStojanović: Podržaćemo Specijalni sud\nZamenik kosovskog premijera Branimir Stojanović rekao je da će srpski predstavnici podržati osnivanje Specijalnog suda za ratne zločine na Kosovu.\n"U Austriji se ne može dobiti azil"\nMinistarka unutrašnjih poslova Austrije Johana Mikl-Lajtner izjavila je u Prištini da ilegalni migranti sa Kosova ne mogu da dobiju azil u njenoj državi.\n„Sistem sputava žene da napreduju“\nDruštvo bi bilo bolje da je na liderskim pozicijama na Kosovu više žena, a one bi više napredovale da je sistem drugačiji, istakle su u „Dogovoru!?“ RTV Kim aktivistkine nevladinih organizacija sa severa Kosova koje se bave pravma žena.\nU Gračanici se još uvek čeka javni prevoz\nU mestima opštine Gračanica još uvek nema gradskog prevoza, iako je iz lokalne samoupravo više puta najavljivano njegovo uvođenje. Meštani zasad mogu da putuju ili svojim automobilima ili kombijima privatnih auto prevoznika.\nBedžet Ferizi svedočio suprotno od ključnog svedoka\nSvedok optužbe Bedžet Ferizi danas je na suđenju predsedniku SDP Oliveru Ivanoviču govorio suprotno od ključnog svedoka optužbe Ise Mustafe, koji je optuženog teretio za ubistva Albanaca\n14. aprila 1999.godine.\nKoha ditore: Specijalni sud posebna država\nSpecijalni sud će samo formalno biti kosovski, pošto će funkcionisati paralelno s pravnim sistemom Kosova i imaće međunarodni karakter, piše danas prištinski dnevnik "Koha ditore".


23. 08. 1942. - Počela je bitka za Staljingrad, najveća bitka u Drugom svetskom ratu. Završena je 2. februara 1943. katastrofalnim porazom Nemaca i njihovih saveznika, koji je označio prekretnicu Drugog svetskog rata na evropskom ratištu.\nKomandir nemačke Šeste armije vodio je napad na Staljingrad\nFon Paulus i članovi njegovog štaba kao zarobljenici\nUkupni gubici se procenjuju na između 1 i 2 miliona. Sile Osovine su izgubile oko četvrtine ukupnog ljudstva na istočnom frontu, i nikad se nisu oporavile od ovog poraza. Za Sovjete, koji su izgubili preko milion vojnika i civila za vreme bitke, pobeda kod Staljingrada je značila početak oslobođenja Sovjetskog Saveza, i put ka konačnoj pobedi nad Nacističkom Nemačkom, 1945.\nspomenik podignut u čast branilaca Staljingrada na Mamajevom Kurganu\nОбјавио Mihailo Solajic у 10:11 AM\nОзнаке: Na današnji dan, Staljingradska bitka


Cvetanović predočio okosnice programa koalicije u Leskovcu – Info Centar Juga\nBuduća koalicija u Leskovcu predstavila je deo svog programa na konferenciji u sedištu GO SNS-a, a po rečima prvog čoveka leskovačkih naprednjaka Gorana Cvetanovića detalji će biti saopšteni u ekspozeu na sednici skupštine grada zakazanoj za 6. jun.\nLeskovac – Na konferenciji, na kojoj je predsednik Gradskog odbora Srpske napredne stranke Goran Cvetanović zvanično predstavio koalicione partnere, bilo je reči i o planovima za budući period.\nPrema rečima Cvetanovića, u narednom periodu uslediće:\n– konsolidacija i stabilizacija gradskih javnih finansija;\n– stvaranje preduslova za privatne investicije aktiviranjem zemljišta kao resursa;\n– preseljenje javnih preduzeća sa pojedinih lokacija u cilju aktiviranja poslovnog prostora;\n– još jača i bolja kontrola ovih preduzeća sa ciljem povećanja efikasnosti poslovanja i to smanjenjem broja radnika u administraciji i proširenjem delatnosti poslovanja;\n– kupovina preduzeća u stečaju u cilju ponuda za braunfild i grinfild investicije;\n– još veća odvajanja sredstava u cilju razvoja preduzetništva i podsticaja razvoju sopstvenog biznisa;\n– aktiviranje Zelene zone kao komunalno opremljene površine od 50 hektara u cilju privlačenja potencijalnih investitora;\n– izdvajanje većih sredstava za subvencionisanje registrovanih poljoprivrednih gazdinstava i osiguranje poljoprivrednih gazdinstava;\n– elektrifikacija polja;\n– izgradnja kolektora za prečišćavanje otpadnih voda. Potom komunalno i infrastrukturno uređenje grada (povezivanjem preko 20 naseljenih mesta na kanalizacionu mrežu) kao i dalje povezivanje naseljenih mesta u porečjanskom, grdeličkom, pečenjevačkom i brestovačkom kraju na vodovodnu mrežu);\n– posebna pažnjabiće posvećena stvaranju efikasne administracije u cilju bržeg i efikasnijeg obavljanja posla i smanjenju troškova;\n– izgradnja koncertne dvorane, završiti Doma partizana, nastavakprojekta energetske efikasnosti u javnim ustanovama u cilju ušteda energenata i stvaranje boljeg radnog ambijenta, nastavak uređenja gradskih fasada, sređivanje zgrada mesnih zajednica, izgradnja sportskih terena, nagrađivanje najboljih mladih učenika, studenata i akademaca i drugo.\n– pored toga biće rekonstruisano niz ulica u gradu, trotoara, a rešaveće se i problem parkiranja u gradu.\n– dodatan novac biće izdvojen za objekte od značaja za grad – poput objekata kulture, zdravstvene i socijalne zaštite, školstva.\nMEDVEĐA: Predškolska ustanova „Mladost“, u akciji „Čep za hendikep“, dobila zahvalnicu za doprinos i učešće


U zajedničkom saopćenju institucija Kosova, Predsjedništva, Skupštine i Vlade, nakon sastanka s ambasadorima grupe Kvinte i predstavnikom EU, navodi se da je ponovljeno da će kosovski Srbi s dvojnim državljanstvom imati pravo da glasaju u skladu s međunarodnim standardima i praksom, odnosno poštom i u Kancelariji za vezu Beograda u Prištini\nDržavni vrh Kosova je na sastanku s ambasadorima grupe Kvinte i predstavnikom Evropske unije u vezi s održavanjem referenduma u Srbiji na teritoriji Kosova iznio “usaglašen i zajednički stav” da otvaranje srbijanskih biračkih mjesta na Kosovu predstavlja jasno kršenje Ustava i zakona Kosova, kao i međunarodne prakse, prenosi Anadolu Agency (AA).\nRanije danas su ambasadori Kvinte i EU u zajedničkom saopćenju pozvali Vladu Kosova da omogući kosovskim Srbima da glasaju na referendumu Srbije.\nU zajedničkom saoćtenju institucija Kosova, Predsjedništva, Skupštine i Vlade, nakon sastanka s ambasadorima grupe Kvinte i predstavnikom EU, navodi se je ponovljeno da će kosovski Srbi s dvojnim državljanstvom imati pravo da glasaju u skladu s međunarodnim standardima i praksom, odnosno poštom i u Kancelariji za vezu Beograda u Prištini.\n“Institucije su jasno stavile do znanja da otvaranje srpskih biračkih mjesta na Kosovu predstavlja jasno kršenje Ustava i zakona Kosova, kao i međunarodne prakse. Štaviše, takav čin predstavlja kršenje teritorijalnog integriteta od strane Srbije u odnosu na nezavisnu i suverenu državu Kosovo. Institucije su pozvale međunarodnu zajednicu da u odnosu na Kosovo primijeni iste standarde kao i za bilo koju drugu državu”, navodi se u saopćenju.\nKosovske institucije su naglasile da nije u pitanju uloga OEBS-a, već uloga Srbije i njenih paralelnih i nelegalnih struktura na Kosovu, jer prije nego što bi OEBS prikupio glasove bio bi održan potpuno nezakonit proces otvaranja biračkih mjesta i glasačkih kutija na teritoriji Republike Kosovo za referendum druge države, odnosno Srbije, a taj proces bi organizirala Srbija.\n“Kako svjedoči pismo koje su srpske vlasti uputile OEBS-u, razlog zašto Srbija insistira na otvaranju biračkih mjesta na Kosovu je zato što Kosovo smatra dijelom svoje teritorije. Stoga želi da iskoristi referendum kao sredstvo za proširenje svog suvereniteta nad Kosovom. Prema tome, pozicija kosovskih institucija nema veze s OEBS-om, već s protivljenjem ovoj stalnoj tendenciji Srbije, koja dokazuje jasne teritorijalne pretenzije na Kosovo”, ističe se u saopćenju.\n“Kao takve, kosovske institucije pozivaju sve demokratske države da podrže Kosovo u njegovim naporima da zaustavi tekuće akcije Srbije koje podrivaju suverenitet, teritorijalni integritet i državnost Kosova. Ova praksa Srbije, koja slijedi ruski model, ima punu podršku Ruske Federacije, dokazujući na taj način svoje tendencije za brzu destabilizaciju našeg regiona i poništavajući uspjehe koje su Kosovo i region postigli u partnerstvu s prijateljskim demokratskim zemljama”, zaključuje se.\nU međuvremenu je i kosovska opozicija podržala stav Vlade Kosova. Lider Demokratske partije Kosova Memli Krasniqi je izjavio da je održavanje referenduma Srbije na Kosovu neustavno i predstavljalo bi flagrantno kršenje suvereniteta Kosova. Predsjednik opozicionog Demokratskog saveza Kosova Lumir Abdixhiku izjavio je da je neprihvatljivo održavanje bilo kakvog referenduma druge države na Kosovu. I Alijansa za budućnost Kosova je saopćila da je namjera Srbije da održi ustavni referendum na teritoriji Kosova flagrantan napad na suverenitet i ustavni integritet Kosova i zato ohrabruje i podržava sve one koji se oštro protive organiziranju ovog referenduma.


RTCG - Radio Televizija Crne Gore - Nacionalni javni servis :: Ekonomija :: Uz fondove EU predstoje bolji dani za poljoprivredu\n09. 05. 2022. 09:11 >> 09:25\nPotpredsjednik Vlade i ministar poljoprivrede Vladimir Joković kazao je da će Vlada Crne Gore učiniti sve što je moguće da se prevaziđe velika kriza u toj oblasti izazvana globalnim dešavanjima posebno poskupljenjem energenata i stočne hrane . On je uvjeren da uz pristupne fondove Evropske unije predstoje bolji dani za oblast poljoprivrede u našoj zemlji.\nZato je, kako je kazao, i ove godine dosadašnje ministarstvo subvencioniralo više nego prethodnih godina poljoprivrednu proizvodnju.\nOn ističe da niko u regionu nema veće subvencije na mlijeko.\n"To je nekih 14 centi po litru. Na 5 centi po koncentrovanoj stočnoj hrani je subvencija koja je malo kasnila ali, mislim ovih dana i mogu ohrabriti poljoprivredne proizvođače, da će vrlo brzo to biti isplaćeno. Za usjeve svi registrovani poljoprivredni proizvođači su dobili po 200 eura pomoći. Vjerujem da će se riješiti pitanje cijena goriva za one koji poljoprivrednim mašinama obrađuju zemljište i još je bila subvencija za roizvodnju krompira i žitarica. Mislim da je za krimpir to 400 eura po hektaru a za proizvodnju žitarica 500 eura po hektaru. Ušlo se u proces nabakve pastenika za poljopriredne proizvođače gdje je oko 2.000 plastenika naručeno kako bi se i time povećala proizvodnja i još nabavku steonih junica, rasnih grla njih oko 700 koje će biti podijeljene", kazao je Joković u emisiji "Dobro jutro Crna Goro" na Tveleviziji Crne Gore .\nOn je uvjeren da, kako je kazao, "uz dobro osmišljen rad, predstoje bolji dani bez obzira na sve ovo što se dešava na globalnom nivou, uz pristupne fondove Evropske unije koji su značajni".\nNovi ministar poljoprivrede je ukazao da je ozbiljan problem na koji nailazi ministarstvo i država Crna Gora na tom putu nedovoljna kadrovska i institucionalna snaga.\n"To je problem sa brojem zaposlenih u ministarstvu gdje je sistematizovano 280 radnih mjesta, sada je 156 uposlenih. Iz EU su tražili da se zaposli najmanje 40-ak novih stručnih ljudi koji bi radili i približili te projekte i inovacije koje dolaze iz EU kako bi poljoprivredna proizvodnja bila što veća", kazao je Joković.\nZa ovu godinu, napominje opredijeljeno je 15 miliona eura a za sljedeću 53 miliona.\n"Ja vjerujem da uz dobar dogovor a saglasan sam i zapošljavanje i sredstva koja nedostaju za plate, da bi najveći dio tih sredstva ove dvije godine trebao da dođe u Crnu Goru i to bi napravilo ozbiljan preporod u poljoprivrednoj proizvodnji u Crnoj Gori. Ono što mi mislimo da bi trebalo raditi je da poljoprivrednim proizvođačima približimo sve te projekte i ojačamo na lokalnom nivou kancelarije Ministarstva poljoprivrede i savjetodavne kancelarije", kazao je Joković.\nMinistar napominje da osim u proizvodnji lubenice Crna Gora ni u jednoj oblasti poljoprivrede ne zadovoljava potrebe stanovništva.\n"Prozvodnja mlijeka je ispod 50%, krompira 60%, ako ne možemo proizvoditi tehnologiju, telefone, automobile i slično, možemo proizvesti žitarice, krompir", kazao je Joković.\nOn je istakao da će Ministarstvo poljoprivrede učiniti sve kako bi se ojačao sektor poljoprivrede, ali napominje da se ne može potrošiti više nego je to opredijeljeno budžetom.\n"SNP je znajući, kakva je situacija u poljoprivredi i koliko je poljoprivreda važna, prilikom koncipiranja budžeta opredijelila, svojim amandmanom na budžet, 3,7 miliona eura da se poveća budžet za poljoprivredu. Činićemo ono što je moguće. Ali bitno je ohrabrivati poljoprivredne proizvođače da se od poljoprivrede može i te kako pristojno živjeti", kazao je.\nSa postojećim budžetom, smatra da je država do sada učinila ono što je moguće.\n"Ja se najviše nadam u projekte koji će se finasirati iz evropskih pretpristupnih fondova. Govorim o 53 miliona naredne godine. Ako bi to Crne Gora uspjela, to bi bio značajan podsticaj za veću proizvodnju i smanjenje spoljnotrgovinskog deficita kada su u pitanju poljoprivredni proizvodi", kazao je Joković.\nOn je poručio da će razgovarati sa svim poljoprivrednim proizvođačima i najavio posjetu svim opštinama.\nMinistarstvo poljoprivrede Vladimir Joković


I&F Meken grupa nagrađena za Regionalni projekat godine – NovostiDana.rs\nI&F Meken grupa nagrađena za Regionalni projekat godine\nBEOGRAD – Marketinška agencija I&F Meken (McCann) grupa dobitnik je priznanja za „Regionalni projekat godine“, koje joj je dodelila Srpska asocijacija menadžera u okviru „Godišnjih nagrada 2015“.\nTo priznanje se dodeljuje kompanijama koje su svojim projektima doprinele promociji celog regiona kao investicione destinacije i razvoju spoljnotrgovinskih veza Srbije i zemalja u okruženju.\nNagradu je, u ime organizatora, osnivaču I&F Meken grupe Srđanu Šaperu uručio predsednik Evropske menadžment asocijacije, Konstantinos Lambrinopulos.\n„Od osnivanja agencije, pre 18 godina, radimo na integrisanom pristupu na svim tržištima našeg regiona. Izgradili smo tim od 350 posvećenih i talentovanih ljudi, i zahvaljujući njima ova nagrada je i moguća“, izjavio je Šaper, navodi se u saopštenju kompanije.\nInvesticijom u Hrvatskoj i preuzimanjem agencija Meken i Univerzal Meken Zagreb, I&F Meken grupa je postala drugi najveći afilijacijski partner kompanija IPG i Meken Volrd grupe u svetu, i vodeći regionalni komunikacioni sistem koji posluje u osam zemalja jugoistočne Evrope.


Kvašnjevski: Vreme za angažman OEBS-a u Ukrajini\nIzaslanik Evropskog parlamenta za Ukrajinu, bivši predsednik Poljske Aleksandar Kvašnjevski, uveren je da predsednik Ukrajine Viktor Janukovič neće popustiti "do poslednje kapi krvi" i da je vreme da se oko Ukrajine angažuje OEBS.\n"Janukovič se bori za vlast, bezbednost i u nekom smislu i za svoj život. Držaće se do poslednje kapi krvi. Sankcije koje Evropska unija sprema ukrajinskim političarima neće promeniti ništa. One su pre za smirivanje javnog mnjenja u EU da ne budemo optuženi za ravnodušnost", kazao je danas Kvašnjevski poljskom Radiju ZET.\nOn je dodao da ne veruje u vanredne predsedničke izbore pre ustavnog termina 2015. godine, a po njegovim rečima, do tada je Ukrajini potrebno primirje koje će omogućiti pripremu poštenih izbora i smiriti ekonomsku situaciju.\nEmisar EP za Ukrajinu takodje je preporučio da se krizom u Ukrajini pozabavi OEBS.\n"Poljska bi mogla da pokrene inicijativu da OEBS organizuje konferenciju o Ukrajini. Sada OEBS predvodi švajcarska koja je u tom pitanju neutralna, što bi moglo da pogoduje postizanju kompromisa", kazao je Kvašnjevski za današnju Gazetu viborču.\nKvašnjevski je podsetio da je prednost OEBS-a to što su u njemu i SAD, Kanada i Rusija, koja se takodje angažuje u Ukrajini.


Reč ima ovlašćena predstavnica poslaničke grupe Aleksandar Vučić – Za našu decu, Jelena Žarić Kovačević.\nUvaženi gospodine Pantiću, dame i gospodo narodni poslanici, na dnevnom redu danas je izbor sudija koje se prvi put biraju na sudijsku funkciju.\nČesto smo poslednjih nedelja govorili o pravosuđu, shodno ovakvim tačkama dnevnog reda, i ja se zaista nadam da danas kandidati koji su u predlogu nemaju jedinu brigu da prođu, odnosno da budu izbrani, već i da šire sagledaju današnju raspravu u parlamentu, odnosno nadam se da su i pre nego što su postali deo predloga koji se nalazi pred nama bili svesni na koliko ozbiljne funkcije pretenduju, svesni svojih kvaliteta i rezultata u dosadašnjem radu koji će ih kvalifikovati, ali i svesni svojih nedostataka.\nSudije dele pravdu, presuđuju i uspostavljaju ravnotežu kada je povređeno neko pravo, rešavaju sporove i donekle poremećaj i u društvenim odnosima i vrše važnu ulogu u funkcionisanju jednog demokratskog društva kakvo danas postoji u Srbiji.\nMi smo sa predstavnicima pravosuđa na zajedničkom zadatku da obezbedimo da sudstvo bude nezavisno, nepristrasno i efikasno, pre svega kako bi građani bili zadovoljni, kako bi bili jednaki pred zakonom u ostvarivanju svojih prava.\nSudije, sa druge strane, moraju biti kompetentne, dostojanstvene, stručne, sa visoko razvijenim moralnim osobinama i određenim integritetom i o tome moraju da brinu sami, ali je to i naša dužnost kada biramo u parlamentu sudije koje se prvi put biraju na sudijsku funkciju ili predsednike sudova.\nUgled svakog sudije čini ugled našeg pravosuđa kod nas, ali i u međunarodnoj zajednici i na svima nama je da o tome brinemo.\nReforme koje sprovodimo u oblasti pravosuđa godinama unazad i trud koji ulažemo u kreiranje efikasnog, nezavisnog i samostalnog sudstva pokazuju pre svega našu spremnost da stanje u pravosuđu popravimo i da podignemo na viši nivo, ali i spremnost da izvršimo obaveze koje smo kao država preuzeli na sebe u procesu pristupanja EU.\nIz predloga zakona koji nam stižu od Vlade kao ovlašćenog predlagača i o kojima raspravljamo u plenumu, vidimo da konstantno radimo na usaglašavanju našeg zakonodavstva sa pravilima EU.\nU tom smislu smo se upustili i u postupak promene Ustava, o čemu ja ranije nisam govorila u plenumu, ali sada smo taj postupak započeli. Imamo iza sebe mnogo sastanaka i jedno javno slušanje i želim da o našim aktivnostima koje imamo u Narodnoj skupštini informišem građane Srbije.\nNaime, Srbija se opredelila da krene putem evrointegracija i na tom putu pristupanja EU zaključeno je više međunarodnih ugovora, od kojih su za nas možda od najvećeg značaja svakako Sporazum o stabilizaciji i pridruživanju i Pregovarački okvir EU za Republiku Srbiju.\nSporazum o stabilizaciji i pridruživanju potpisan je 2008. godine, a stupio je na snagu 2013. godine, kada je Srbija dobila status države pridružene EU. Tada je potvrđeno da je velika važnost usklađivanja našeg zakonodavstva sa zakonodavstvom EU i da ćemo, pre svega, kao prioritetne oblasti postaviti vladavinu prava, jačanje institucija, jačanje nezavisnosti sudstva i poboljšanje njegove efikasnosti.\nPregovarački okvir EU za Republiku Srbiju je dokument koji definiše načela i proceduru pregovaračkog procesa, sa težištem na uslovima na koje smo, naravno, pristali i pod kojima ćemo usvajati i implementirati pravni tekovine EU.\nSrbija je izradila Nacionalnu strategiju reforme pravosuđa za period od 2013. do 2018. godine, upravo sa ciljem osnaživanja našeg pravosudnog sistema i kao pet osnovnih načela u strategiji navode se nezavisnost, nepristrasnost, stručnost, odgovornost i efikasnost pravosuđa.\nSvakako je strategija radila na povezivanju reforme pravosuđa sa procesom evrointegracija, pre svega u smislu osposobljavanja pravosudnog sistema za izmene normativnog okvira i primenu preporuka u domenu reforme pravosuđa.\nStrategija sadrži i smernice na koji način bi trebalo menjati i Ustav, bez obzira na to što kao dokument nije obavezujuća. Najpre je uočena potreba izmene Ustava u delu koji se odnosi na uticaj zakonodavne i izvršne vlasti na proces izbora i razrešenja sudija, predsednika sudova, javnih tužilaca, izbornih članova VSS i Državnog veća tužilaca, kao i preciziranje šta tačno znači i šta tačno podrazumeva Pravosudna akademija.\nNova strategija za period od 2020. do 2025. godine takođe potvrđuje neophodnost promene Ustava u delu koji se odnosi na pravosuđe.\nAkcioni plan za Poglavlje 23 iz 2016. godine, koji je revidiran 2020. godine, predviđa konkretne poteze u skladu sa preporukama Evropske komisije iz Izveštaja o skriningu za pregovaračko Poglavlje 23. Dakle, trebalo bi najpre analizirati postojeće odredbe Ustava i predložiti izmene shodno evropskim standardima i predlozima Venecijanske komisije.\nSvesni smo činjenice da ovaj proces zahteva suštinske i temeljite promene u pravosudnom sistemu, kao i u oblastima borbe protiv korupcije i zaštite osnovnih prava, i to kako u normativnom pogledu, tako i u pogledu implementacije.\nU tom smislu, prilikom kreiranja reformskih koraka u okviru Poglavlja 23, rukovodili smo se prvenstveno pravnim tekovinama EU. U oblastima u kojima pravnih tekovina nema ili nije obuhvaćena neka čitava oblast, rukovodili smo se već uspostavljenim standardima, ali i uporednom praksom.\nPrilikom procene postojećeg stanja moramo biti objektivni, ali i u postavljanju ciljeva ambiciozni, ako uzmemo u obzir evropske standarde koje bi trebalo da dostignemo i obim promena koje nas očekuju. Naravno, to podrazumeva i suočavanje sa administrativnim kapacitetima kojima raspolažemo i, naravno, suočavanje sa finansijskim momentom.\nTreba reći da postoji pomak u oblasti reforme pravosuđa, koji je najpre olakšao izradu Akcionog plana, a tiče se, pre svega, strateških dokumenata u oblasti pravosuđa, borbe protiv korupcije, sprečavanja diskriminacije, popravljanja stanja u ostvarivanju, recimo, prava Roma itd.\nSadržaj Poglavlja 23, dakle, pravosuđe i osnovna prava, zasniva se na principima predstavljenim u članu 2. Ugovora o EU. Ovo poglavlje – Pravne tekovine EU je podeljeno na tri ključne oblasti. To su: pravosuđe, borba protiv korupcije i osnovna prava.\nJeda od ključnih uslova za poštovanje vladavine prava je funkcionalno pravosuđe, koje sledi osnovne principe i vrednosti, kao što su pravna sigurnost, ravnopravnost sa ostalim granama vlasti, na koji način će pomoći i ekonomskom napretku, dalje, zaštićenost od uticaja drugih grana vlasti ili privatnih interesa, kao i stručnost sudija i tužilaca koji će odluke donositi u skladu sa zakonom.\nKorupcija je javlja u raznim oblicima i oblastima, poput podmićivanja, trgovine uticajem, zloupotrebe vlasti, lošeg upravljanja javnim sredstvima ili resursima, sukoba interesa i nepotizma.\nBorba protiv korupcije je označena kao ozbiljan izazov i zauzima važno mesto u pristupanju EU. Osim toga, posledice korupcije ogledaju se u svim oblastima u kojima se javlja, u nizu posledica po državni sistem i društvo uopšte.\nKorupcija nanosi štetu sprovođenju principa vladavine prava, slabi privredni i ekonomski rast, jer odvraća investicije koje podrazumevaju, pored stabilnog finansijskog sistema, i stabilan pravosudni sistem, odnosno primenu zakona, pravi troškove za državu i dovodi do poljuljanog poverenja građana u institucije. Zbog toga je važno imati odgovarajući zakonodavni okvir i aktivnosti državnih organa koje su usmerene na borbu protiv korupcije.\nZaštita i promocija osnovnih prava je opšte načelo prava EU i međunarodnog prava i ogleda se kroz niz ličnih, građanskih, političkih, ekonomskih i socijalnih prava koja uživaju svi oni koji žive u EU.\nPrethodne godine obeležile su brojne mere i reformske aktivnosti, uključujući i donošenje niza novih zakona.\nU periodu od 2012. do 2019. godine, približno 12 milijardi dinara uloženo je u pravosudnu infrastrukturu, što je rezultiralo sa preko 6.200 metara kvadratnih novoizgrađenih objekata, 76.500 metara kvadratnih rekonstruisanog i preko 100.000 metara kvadratnih saniranog i obnovljenog prostora.\nU savremenu IT opremu i adekvatan nameštaj uloženo je preko milijardu dinara. Od oktobra 2017. godine pravosudni informacioni sistem je obradio preko četiri miliona elektronskih upita, što je zamenilo više od osam i po miliona štampanih dokumenata. Na ovaj način Vlada Republike Srbije ostvarila je uštede u iznosu od preko milijardu dinara.\nOd jula 2018. godine razmenjeno je više od 400.000 elektronskih dokumenata između katastra i javnih beležnika. Kancelarija javnog beležnika građanima je zamenila odlazak na šaltere pet različitih državnih organa i, ako to preračunamo, to je uštedelo građanima više od 1,6 miliona dana. Javni beležnici za građane sada elektronskim putem podnose ugovore o prometu nepokretnosti i poreske prijave nadležnim organima i ovakav sistem sprečava upravo da, recimo, nekretnina bude prodata dva puta i pruža određenu sigurnost građanima.\nPrincip oportuniteta, odnosno odlaganja krivičnog gonjenja uveden je kroz Zakon o krivičnom postupku. Princip oportuniteta racionalizuje krivičnu pravdu i smanjuje opterećenost sudova.\nDo kraja 2019. godine preko 1,6 milijardi dinara dodeljeno je za 450 projekata od javnog značaja: za GAK Narodni front u Beogradi, za porodilište u Čačku, za Univerzitetsku dečiju kliniku u Beogradu, Univerzitetsku biblioteku „Svetozar Marković“, Muzej savremene umetnosti Vojvodine, manastirima Sopoćani, Studenica, Gradac itd.\nSredstva prikupljena po osnovu oportuniteta dodeljuju se javnim konkursom koji raspisuje Ministarstvo pravde svake godine. Ministarstvo pravde je raspisalo prvi javni konkurs za dodelu ovih sredstava u martu 2016. godine, kada je više od 350 miliona dinara dobilo 67 korisnika i prvenstveno su to bile škole, dečiji vrtići i centri za socijalni rad, domovi zdravlja, bolnice, domovi za stara lica, gerontološki centri.\nRekla sam na početku da smo doneli i niz novih zakona. Novi Zakon o zaštiti prava na suđenje u razumnom roku počeo je da se primenjuje od 1. januara 2016. godine. Novi Zakon o sprečavanju diskriminacije osoba sa invaliditetom počeo da se primenjuje u februaru 2016. godine.\nZakon o sprečavanju nasilja u porodici počeo je da se primenjuje 1. juna 2017. godine. Zakon je, moram da kažem, pomerio granice našeg zakonodavstva i po prvi put u prvi plan stavio žrtvu, uveo hitne mere, kao što su privremeno udaljavanje učinioca iz stana, i privremena zabrana učiniocu da kontaktira žrtvu i prilazi joj. Uspostavljena je obavezna koordinacija, koje ranije nije bilo, između nadležnih organa, dakle, policije, javnog tužilaštva, centra za socijalni rad. Uspostavljena je izrada individualnih planova za svaku žrtvu kojim se od strane nadležnih državnih organa predviđaju konkretne mere za zaštitu i podršku žrtvi. Srbija je usaglasila svoje krivično zakonodavstvo i sa Istanbulskom konvencijom Saveta Evrope. Uvedena su četiri nova krivična dela.\nDalje, novi Zakon o organizaciji nadležnosti državnih organa u borbi protiv organizovanog kriminala, terorizma i korupcije počeo je da se primenjuje 1. marta 2018. godine. Osnovana su četiri regionalna centra za borbu protiv korupcije u Beogradu, Nišu, Novom Sadu i Kraljevu i posebna odeljenja za suzbijanja korupcije pri javnim tužilaštvima, sudovima i policiji. Ustanovljeni su specijalizovani javni tužioci, sudije i policajci. Formirane su tzv. udarne grupe za najkompleksnije slučajeve kojima rukovodi javni tužilac. Unapređena je unutrašnja saradnja kroz uspostavljanje mreže oficira za vezu iz 13 relevantnih državnih organa.\nU periodu od 1. marta 2018. do 31. decembra 2019. godine posebna odeljenja viših javnih tužilaštava podigla su optužne akte protiv 1.398 lica, dok su sudovi izrekli 916 osuđujućih presuda za koruptivna krivična dela.\nZakon o lobiranju primenjuje se od avgusta 2019. godine i predstavlja prvi propis kojim je regulisano lobiranje u Srbiji i mehanizam u borbi protiv korupcije koji treba da smanji sivu zonu raznih uticaja na formiranje javnih politika.\nZakon o besplatnoj pravnoj pomoći počeo je da se primenjuje 1. oktobra 2019. godine. On je stvorio mogućnost da, ako građanin nema dovoljno sredstava, država snosi troškove pravne pomoći.\nNovi Zakon o zaštiti podataka o ličnosti počeo je da se primenjuje u avgustu 2019. godine, a od septembra 2020. godine počinje primena novog Zakona o sprečavanju korupcije.\nIz svega što sam navela vidi se spremnost i doslednost u izvršavanju obaveza koje smo preuzeli u procesu koji će za Srbiju značiti punopravno članstvo u EU, ali i mnogo bolji pravosudni sistem koji će za državu i građane značiti veću efikasnost u radu. Jačanje nezavisnosti i samostalnosti, nepristrasnost u radu i profesionalnost su od podjednakog značaja kao i popravljanje efikasnosti, ali se čini da je nedovoljna efikasnost najveći problem zbog koga građani gube poverenje u pravosuđe. Pre svega, misli se na suđenje u razumnom roku, odnosno na tendenciju da se smanji trajanje, odnosno skrati trajanje sudskog postupka i da pravda bude zadovoljena u razumnim rokovima i pravna sigurnost podignuta na viši nivo.\nŠto se tiče izmena Ustava u delu koji se odnosi na pravosuđe, a izmene Ustava se odnose samo na pravosuđe, a vezano za sve što sam do sada iznela, želim da informišem građane o aktivnostima koje smo do sada preduzeli, jer se izmene Ustava ne tiču samo Vlade Republike Srbije ili narodnih poslanika, već svih građana Srbije.\nDecembra prošle godine Vlada Srbije je, kao ovlašćeni predlagač, dostavila Narodnoj skupštini predlog za promenu Ustava, odnosno inicijativu sa navedenim članovima koji bi se menjali i sa obrazloženjem.\nOdbor za ustavna pitanja i zakonodavstvo ima određene nadležnosti u ovom postupku. Na sednici Odbora koja je održana 16. aprila u Narodnoj skupštini bili su prisutni, naravno, osim članova i zamenika članova Odbora, i predsednik Narodne skupštine, predsednica Vlade sa ministrima Popović, Joksimović i Čomić, potpredsednici Narodne skupštine, svi šefovi poslaničkih grupa, predsednici odbora Narodne skupštine, ambasadori zemalja članica EU, ambasadori Amerike i Kanade, kao i predstavnici Kancelarije Saveta Evrope u Beogradu i šef političkog sektora u delegaciji EU u Srbiji.\nOdbor je tada doneo odluku da se zbog važnosti i kompleksnosti čitavog postupka, a takođe iz razloga što želimo da sprovedemo jedan inkluzivan i transparentan postupak koji će rezultirati apsolutnim društvenim konsenzusom započne sa serijom javnih rasprava sa temom ustavnih promena u koje će se uključiti svi zainteresovani činioci.\nPrvo javno slušanje održano je 29. aprila na kome su učešće uzeli predstavnici pravosuđa, nezavisnih državnih organa i udruženja koja su na ovim temama i ranije sarađivala sa Ministarstvom pravde. Na narednom javnom slušanju biće pozvani predstavnici struke u smislu profesora pravnih fakulteta, predstavnika advokatskih komora, civilni sektor i svi oni koji se budu javili Odboru za ustavna pitanja i zakonodavstvo da su zainteresovani da iznesu svoja mišljenja, predloge ili primedbe.\nPostupak za promenu Ustava je značajan, složen i podrazumeva veliku odgovornost. Zbog toga će se sprovesti najšire rasprave, kako bi se sva zainteresovana javnost uključila. Kao predsednik Odbora, prosto sam osećala potrebu da o tome informišem građane Srbije.\nNa kraju, želim da određeno vreme posvetim predlozima koji su danas pred nama, a odnose se na izbor sudija koji se prvi put biraju na sudijsku funkciju.\nIz predloga koji je Narodnoj skupštini upućen 9. aprila od strane Visokog saveta sudstva i zaveden pod brojem 01 119-639/21 osporavam kandidata za Prekršajni sud u Vranju, Natašu Jovanović, sudijskog pomoćnika u Osnovnom sudu u Surdulici, pa predlažem da se o njoj posebno glasa u danu za glasanje.\nIz predloga koji je Narodnoj skupštini upućen 9. aprila od strane Visokog saveta sudstva i zaveden pod brojem 01 119-640/21 osporavam sledeće kandidate: Srđan Perić, tržišni inspektor Ministarstva turizma, trgovine i telekomunikacija, kandidat za Osnovni sud u Velikom Gradištu, Brankica Mladenović, sudijski pomoćnik u Osnovnom sudu u Vranju, Miljana Stošić, sudijski pomoćnik u Apelacionom sudu u Nišu, Ivan Spasić, advokat, Advokatska komora Niš – svi kandidati za Osnovni sud u Vranju; Tatjana Petrov, sudijski pomoćnik u Apelacionom sudu u Novom Sadu, kandidat za Osnovni sud u Zrenjaninu, Marko Đurić, sudijski pomoćnik u Osnovnom sudu u Nišu i Milica Pešić, sudijski pomoćnik u Privrednom sudu u Nišu – oboje kandidati za Osnovni sud u Nišu; Stefan Žunić, korisnik početne obuke na Pravosudnoj akademiji, kandidat za Osnovni sud u Požegi, Milica Stanić, sudijski pomoćnik u Osnovnom sudu u Priboju i Ana Pejović, direktor Nacionalne službe za zapošljavanje Filijala Prijepolje – obe kandidati za Osnovni sud u Prijepolju; Olivera Babić, advokat, Advokatska komora Čačak, kandidat za Osnovni sud u Raški, Jelena Mirković, sudijski pomoćnik u Osnovnom sudu u Šapcu, kandidat za Osnovni sud u Šapcu – pa predlažem da se o svakom kandidatu kojeg sam navela posebno glasa u danu za glasanje. Zahvaljujem.


22.10.2014, Politika – Vučić: SNS ima politiku za budućnost | Novinsko-informativna agencija Roma\nNaprednjaci skromno u svojim prostorijama na Novom Beogradu obeležili šest godina rada. Srpska napredna stranka obeležila je skromno juče u svojim prostorijama u Novom Beogradu šest godina postojanja, a njen lider Aleksandar Vučić poručio je da naprednjaci imaju politiku za budućnost za narednih pet, deset i 15 godina.\nOn je naglasio da razume građane koji ne odobravaju mere štednje, ali to su neophodne mere, kako bi Srbija postala pristojna, normalna i uspešna zemlja.\n„Živimo u teškim uslovima i nasledili smo teško breme. Naš posao nije da se dodvoravamo građanima Srbije, već da donosimo odluke koje ne moraju da se svide većini ljudi, ali znače bolju budućnost i bolju privredu i ekonomiju Srbije”, rekao je Aleksandar Vučić, predsednik SNS-a koji je istovremeno i premijer Srbije.\nOn je dodao da Srbija, prvi put, preuzima teške mere koje već donose rezultate, navodeći primere povećanja naplate PDV-a, borbe protiv kriminala i korupcije.\nPremijer Srbije rekao je da razume ljude koji ovih dana štrajkuju i protestuju, jer ne žive lako:\n„Znam da radimo za njih da bi sutra imali platu i da bi za godinu ili dve imali veći lični dohodak. To su plate koje država može da izdrži i isplaćuju se u javnom sektoru.”\nOn je naveo da Srbija dobija iz celog sveta podršku za mere fiskalne konsolidacije i da mu je predsednik Rusije Vladimir Putin čestitao na hrabrosti da ih sprovede. Navodeći da u Srbiji građani ni pod jednom vlašću nisu živeli dobro, Vučić je rekao da ni 2016. godine neće živeti kao „kao bubreg u loju”, ali će živeti bolje.\nČlanove stranke je pozvao da ne rade samo za SNS već i za Srbiju, jer je Srbija ispred SNS-a:\n„Nije vreme za slavlje i parade. Želim vam ne da pobeđujete na izborima već da Srbija bude pristojna, normalna, uspešna i moderna zemlja. Predsednik SNS-a tvrdi da će stranka insistirati na odluci da njeni članovi ne mogu imati više državnih funkcija.\nUpitan koliko članova SNS-a ima više državnih funkcija, Vučić je odgovorio da ne zna jer se bavi samo državnim pitanjima a ne stranačkim: „Jedino je bitno da li će se poštovati odluka Glavnog odbora ili neće. Kome se to ne sviđa može odmah da ide u drugu stranku”.\nOn je kazao da „čelnici drugih stranaka koji glume da su u opoziciji imaju po deset funkcija, a da im državni automobil služi da se prevezu 800 metara, usput ih slupaju i napuste mesto sudara”.\nProslavi šest godina od osnivanja SNS-a prisustvovao je i predsednik države Tomislav Nikolić, koji je rekao da boljih od SNS-a nema, da naprednjaci nose veliku odgovornost i da cela Srbija gleda na poteze koje oni treba da povuku. „Svi građani su mi jednaki, sve stranke nisu\n– najviše volim SNS”, istakao je Nikolić. Upitan da li mu nedostaje stranački život, Nikolić je odgovorio: „To je kao kada biste pitali da li vam nedostaju hleb ili voda.” On je dodao da je tačno znao kada treba da napusti stranku i da sada vidi da SNS može bolje i bez njega.\nEkonomski rast 2016. u Srbiji biće među najvišim u Evropi\nAleksandar Vučić očekuje da ekonomski rast Srbije u 2016. godini bude jedan od najvećih u Evropi, a da se znatan porast očekuje već sledeće godine. On je dodao da je ekonomski rast u 2013. godini iznosio 2,5 odsto, što je „više nego u prethodnih deset godina” i kao jedan od parametara dobrog rada naveo da je nezaposlenost smanjena za 46.588 osoba.\nNa pitanje koliko je koštalo održavanje vojne parade povodom 70. godišnjice oslobođenja Beograda u Drugom svetskom ratu, Vučić je rekao da ne zna tačan iznos, ali da je bio „minimalan”.\n„Mislim da nas je više koštala jedna druga parada, ali i ona je naša obaveza”, rekao je Vučić.\nPartijama novac iz budžeta\nPremijer Srbije rekao je da se političkim partijama novac iz budžeta dodeljuje na osnovu zakona koji je 2011. usvojila Demokratska stranka, ali je najavio da će taj zakon biti promenjen.\nOdgovarajući na pitanje novinara kako je moguće da se smanjuju plate i penzije, a istovremeno povećavaju sume koje iz budžeta idu partijama, Vučić je rekao da strankama „ide taman toliko novca koliko je zakonom odredio DS”. „DS je planirao da te pare daje sebi, ali se onda desilo da su izgubili izbore”, naglasio je Vučić.\nDS: proslava SNS-a šamar građanima\nDemokratska stranka ocenila je da je proslava rođendana Srpske napredne stranke šamar građanima koji nemaju šta da slave, jer su im primanja manja, a porezi sve veći.\n„Srpska napredna stranka svoj rođendan je građanima čestitala na najbolji mogući način, tako što je Vlada Srbije usvojila rebalans budžeta kojim se smanjuju plate i penzije”, navodi se u saopštenju.\n„Moguće je i da je Srpska napredna stranka proslavljala to što je deficit u budžetu 225, umesto 182 milijarde dinara uprkos povećanju poreza koji plaćaju građani, to što je tajnim ugovorima sklopila posao sa ’Etihadom’, koji Srbiju košta 600 miliona dolara, a arapske partnere pozajmljenih 40 miliona”, saopštili su iz DS-a.\nDejan Spalović, objavljeno: 22.10.2014.\nAleksandar Vučić SNS\t2014-10-22


Lukač: "Ko je prekomjerno upotrebio silu"? - Direkt Portal\nLukač: “Ko je prekomjerno upotrebio silu”?\n26.12.2018 15:12 banjaluka, pravda za davida, protesti 0\nNa pitanje novinara da li se osjeća odgovornim za prekomjernu upotrebu sile, ministar unutrašnjih poslova RS Dragan Lukač, na današnjoj konferenciji za novinare, odgovorio je pitanjem - "Ko je prekomjerno upotrebio silu"?\nOptimizam bez pokrića - Dragan Lukač (foto: Srna)\nKomentarišući jučerašnja dešavanja u Banjaluci, Lukač je naglasio "da sila nigdje nije prekomjerno upotrebljena i da je sila upotrebljena onoliko koliko je bilo potrebno".\nPozvao je Davora Dragičevića da se smiri i da dopusti da policija i Tužilaštvo rade svoj posao.


Inspiracija za sve generacije - Džef Grin - AJNAKAFU.COM\nHome / Džef Grin / Jeff Green / Košarka / Sport / Inspiracija za sve generacije - Džef Grin\nPre nešto više od šest godina Džef Grin je imao operaciju na otvorenom srcu, koja mu je pratkično spasila život, a sada se nalazi u velikom finalu NBA.\nBy Keith Allison - Own work, CC BY-SA 4.0, https://commons.wikimedia.org/w/index.php?curid=56851259\nGrinu je još 2007. godine, na rutinskom pregledu, postavljena dijagnoza aneurizme korena aorte, iako nije imao nikakve očigledne simptome.\nDa nije bilo tog rutinskog pregleda, kojem je morao da se podlegne jer je potpisao novi ugovor sa Bostonom, pitanje je da li bi ovaj problem ikada bio otkriven i da li bi Grin sada bio tu gde jeste.\n"Kada prođete kroz ovako nešto onda više cenite život i sve što ide sa njim. Nekada dođete do faze da uzimate stvari zdravo za gotovo, ali kada vam je život ovako ugrožen, onda krenete sve da cenite više. Blažen sam što sam još uvek živ. Mogao sam da umirem, da budem iskren. Zahvalan sam doktorima Bostona što su otkrili tu aneurizmu", rekao je Grin za "Orlando Sentinel".\nGrin pred operaciju nije znao da li će uopšte preživeti, a kamoli moći da igra ponovo košarku, a tokom operacije srce mu je bilo zaustavljeno na više od sat vremena kako bi doktori mogli da operišu.\nDžef je uspeo da se oporavi, a sada će doživeti san većine košarkaša koji uđu u američku ligu – sa svojim Klivlend Kavalirsima igraće finale NBA protiv Golden Stejt Voriorsa.\n"Malo je falilo da izgubim sve, a sada sedim pred vama i pričam o NBA finalu na kom ću igrati. Poprilično sam blažen što mogu da kročim na košarkaški teren. Svakog dana dajem sve od sebe, bilo to dobro ili loše. Šta god da bude, živim sa tim, ali u svemu uživam, u svakom mogućem trenutku. Ništa ne uzima zdravo za gotovo. Ništa", jasan je Džef Grin.\nKada su Kavsi bili bez Kevina Lava, u sedmom meču finala Istoka protiv Bostona, od Grina se očekivalo da nadomesti njegov učinak, a to je i uradio. Za 42 minuta na parketu postigao je 19 poena (7/14 iz igre) i, uz Lebrona Džejmsa, bio najzaslužniji za pobedu svoje ekipe.\n"To je neverovatno. Pazite, na kraju dana, sve što on uradi na košarkaškom terenu je samo bonus. Imao je operaciju na otvorenom srcu pre par godina, ova igra mu je gotovo pa oduzeta iz života i rekli su mu da postoji mogućnost da nikada više ne bude smeo da se bavi košarkom", rekao je Lebron Džejms posle meča sa Bostonom.\nGrin ima 31 godinu, a u NBA je od 2007. i za sada se ne pominje da bi mogao da prekine da igra košarku, tako da su problemi sa srcem u potpunosti iza njega.\n"Činjenica da svaki dan dolazi na posao i radi sve što radi na terenu, ma meni nije bitno da li će pogoditi koš ili ne. Kada doprinese timu kao sada, to je samo bonus u njegovom životu", dodao je Lebron.\nInspiracija za sve generacije - Džef Grin Reviewed by Aleksandar Šeter on 08:15 Rating: 5\nTags Džef Grin X Jeff Green X Košarka X Sport


Kako bismo uspešno obradili vašu narudžbinu potrebni su nam ime i prezime, adresa, e-mail, kontakt telefon. Uz pomoć tih podataka bićemo u mogućnosti da Vam isporučimo željenu robu, kao i da Vas obavestimo o trenutnom statusu narudžbine. Navedene podatke nećemo koristiti u bilo koje druge svrhe niti ćemo davati trećim licima.\nU ime www.brendion.rs obavezujemo se da ćemo čuvati privatnost svih naših kupaca. Prikupljamo samo neophodne, osnovne podatke o kupcima/ korisnicima i podatke neophodne za poslovanje i informisanje korisnika u skladu sa dobrim poslovnim običajima i u cilju pružanja kvalitetne usluge. Dajemo kupcima mogućnost izbora uključujući mogućnost odluke da li žele ili ne da se izbrišu sa mailing lista koje se koriste za marketinške kampanje. Svi podaci o korisnicima/kupcima se strogo čuvaju i dostupni su samo zaposlenima kojima su ti podaci nužni za obavljanje posla. Svi zaposleni u web shop-u "Brendion.com" (i poslovni partneri) odgovorni su za poštovanje načela zaštite privatnosti.


Zaključci sa vanredne Skupštine A/OKFBiH održane 2.2.2020. godine | Advokatska / Odvjetnička komora FBiH\nZaključci sa vanredne Skupštine A/OKFBiH održane 2.2.2020. godine\nVanredna Skupština Advokatske/Odvjetničke komore Federacije BiH, održana dana 2.2.2020. godine, donijela je sljedeće:\n1. Skupština A/OKFBiH nalaže Upravnom odboru A/OKFBiH da traži od Vlade FBiH i Federalnog ministarstva pravde da iz parlamentarne procedure povuku Prijedlog zakona o izmjenama Zakona o advokaturi FiH iz janura 2020. godine.\n2. Podržava se rad komisije A/OKFBiH u radnoj grupi Federalnog ministarstva pravde za izradu Prednacrta zakona o advokaturi FBiH, na način da se istraje na prijedlozima novog Zakona o advokaturi FBiH na koje je saglasnost dalo Vijeće advokatskih komora Evrope (CCBE).\nZahtijeva se da Federalno ministarstvo pravde i Vlada FBiH pokrenu parlamentarnu proceduru u cilju donošenja novog Zakona o advokaturi FBiH.\n3. Ukoliko se u toku rada na donošenju novog Zakona o advokaturi FBiH pojave opstrukcije od strane Federalnog ministarstva pravde, ili u slučaju nemogućnosti da se postigne dogovor sa A/OKFBiH u vezi sa bitnim pitanjima, a posebno Tarife o nagradama i naknadi troškova za rad advokata, ovlašćuje se Upravni odbor A/OKFBiH da preduzme sve aktivnosti i mjere koje štite samostalnost i nezavisnost advokature.\n4. Zadužuje se Upravni odbor A/OKFBiH da imenuje komisiju za izradu teksta Tarife o nagradama i naknadi troškova za rad advokata.


RTS :: Pavlović: Požarevac se dokazao kao grad sporta u najtežim vremenima\nOstali sportovi Pavlović: Požarevac se dokazao kao grad sporta u najtežim vremenima\nsreda, 30. sep 2020, 14:56 -> 15:05\n"Veoma nam je bitno da se za naš grad čuje i u regionu i u čitavoj Evropi i svetu, jer Trka kroz Srbiju je internacionalnog karaktera. I pored ove teške situacije sa koronavirusom, u Požarevac je došao veliki broj stranih ekipa i biciklista i nadam se da su svi oni poneli lepe utiske iz našeg grada", istakao je gradonačelnik Požarevca Saša Pavlović.\n"Ovo je ono što se zove sportski duh. I pored ove teške situacije koja je zadesila čitav svet, ispoštovane su sve mere prevencije i trka je održana, što je veoma značajno za Srbiju i Požarevac. Dali smo sve od sebe da budemo dobri organizatori i domaćini, naši građani su imali šta da vide i nadam se da ćemo i naredne godine biti deo jedne ovako velike i važne sportske manifestacije", dodao je Pavlović.\n"Nama ovo priznanje još više znači jer dolazi u veoma teškom trenutku za sve nas, u vreme pandemije. Ovo je bio i prvi sportski i međunarodni događaj u našem gradu od trenutka kada je proglašena pandemija. Svi su zasližni za ovakbu, besprekornu organizaciju, Sportski savez grada Požarevca, čitava gradska vlast grada Požarevca koja je svih ovih godina bila uz Trku kroz Srbiju", istakla je Ana Miljanić, narodna poslanica.\nCilj druge etape na ovogofišnjoj Trci kroz Srbiju završen je spektakularnim sprintom u samom centru Požarevca.\nJednoglasnom odlukom Organizacionog odbora Trke kroz Srbiju, Požarevac je porglašen najboljim domaćinom decenije, a gradonačelniku Pavloviću uručena je počasna žuta majica - simbol pobednika naše najpoznatije trke koja se organizuje od 1939. godine.\n"Izuzetna nam je čast i zadovoljstvo, ali i veliko priznanje za Požarevac, jer smo se svake godine trudili da budemo dobri domaćini i tako će biti i u budućnosti. Nismo odustajali i zajedno sa čelnicima Trke kroz Srbiju organizovali smo teku o kojoj se i dan danas priča u sportskim krugovima. Izuzetno je važan i turistički potencijal same trke za naš grad", istakao je Pavlović.\nVeć 4. septembra, Požarevac je nastavio još jednu izuzetno dugu tradiciju i besprekorno su organizovane 57. Ljubičevske konjičke igre.\nZbog ogromnog interesovanja koje svake godine vlada za ova događaj od strane publike, a usled situacije sa pandemijom koronavirusa, publika nije mogla da prisustvuje ovom događaju, ali su svi ljubitelji Ljubičevskih konjičkih igara imali priliku da prate manifestaciju u direktnom prenosu na RTS-u.\nJedna od najznačajnijih sportskih, kulturnih i turističkih manifestacija u regionu koja je proslavila Požarevac i ergelu Ljubičevo, prvi put je nažalost održana bez svečanog defilea i publike, a u gradu nije bilo tradicionalnih koncerata niti kulturnih manifestacija na koje su patile sam događaj i na koje su Požarevljani decenijama navikli.\nNa daj način pokazana je velika društvena odgovornost.\n"Bilo je pitanje da li ćemo uopšte organozovati Ljubičevske konjičke igre zbog ove situacije, ali uspeli smo. Održan je takmičarski program, održane su kasačke i galopske trke, neizostavni višeboj, i najvažnije je da smo nastavili tradiciju", dodali su gradonačelnik Saša Pavlović i narodna poslanica Ana Miljanić.


U ovom dokumentu, koji je objavljen na NIS-ovom korporativnom sajtu https://bit.ly/3vuQR6a, javnost je na sveobuhvatan i transparentan način obaveštena o aktivnostima kompanije tokom 2020. godine na polju razvoja poslovanja, ulaganja u društveno odgovorne projekte, zaštitu životne sredine, zdravlje i bezbednost na radu, kao i u razvoj ljudskih resursa.\nU godini koju je obeležila pandemija COVID-19 prioritet NIS-a bilo je bezbedno radno okruženje i zdravlje zaposlenih, saradnika i potrošača. Pored toga, NIS i zaposleni kompanije iskazali su humanost na delu i podržali zajednicu u izazovnim trenucima ulažući više od 290 miliona dinara u društveno odgovorne projekte. Između ostalog, NIS je u 2020. godini obezbedio 270 tona avio goriva za humanitarne letove Air Serbia, 56 kiseoničkih protokomera za beogradske bolnice, 500 kompleta hirurških uniformi za medicinske radnike, dok su zaposleni - članovi Kluba volontera NIS-a, realizovali više od 2.000 volonterskih sati u različitim humanitarnim akcijama podrške sugrađanima.\n- Prioritet za NIS u 2020. godini bilo je očuvanje zdravlja naših zaposlenih, saradnika i potrošača. U to smo uložili značajne logističke napore, imajući u vidu broj naših poslovnih lokacija i angažovanih kolega, kao i raznovrsnost biznis procesa koji se svakodnevno odvijaju. Uspeh u realizaciji ovog cilja omogućio nam je da ispunimo i svoj drugi prioritet, a to je da obezbedimo neprekidnu i bezbednu proizvodnju, preradu i distribuciju nafte i naftnih derivata. Uprkos brojnim izazovima, uspeli smo da očuvamo stabilno snabdevanje tržišta u Srbiji i drugim državama u kojima posluje NIS grupa i na taj način doprinesemo borbi u suzbijanju epidemije i njenih posledica- istakao je Tjurdenjev.\nNastavljeno je i sa realizacijom projekata zaštite životne sredine u svim segmentima biznisa za šta je u 2020. godini izdvojeno više od 200 miliona dinara. Istovremeno je spoveden i opsežan program za povećanje energetske efikasnosti čiji su rezultat uštede u vrednosti od 291 milion dinara. Pored toga, NIS je u veoma izazovnoj godini ostvario napredak i u oblasti bezbednosti na radu - indikator povreda sa izgubljenim danima (LTIF) je smanjen 8 odsto u odnosu na 2019. godinu.\nNIS UN kompanija NIS Centar za održivi razvoj Izveštaj o održivom razvoju Ekološki projekti najpoželjniji poslodavac


RTS, 11.07.2012., Godišnjica zločina u Srebrenici | D.I.C. Veritas\nU Memorijalnom centru Potočari obeležava se 17 godina zločina nad Bošnjacima u Srebrenici. Sahrani posmrtnih ostataka 520 žrtava, identifikovanih u masovnim grobnicama, prisustvovaće porodice žrtava, zvaničnici BiH i gosti iz sveta.\nNavršava se 17 godina od masakra bošnjačkog stanovništva u Srebrenici od strane pripadnika Vojske Republike Srpske.\nDanas će biti sahranjeno 520 posmrtnih ostataka žrtava\nObama: SAD se protive poricanju genocida\nIme Srebrenice uvek će biti povezano sa najmračnijim događajima iz 20. veka, saopštio je američki predsednik Barak Obama.\n“Danas odajemo poštu za više od 8.000 nevinih muškaraca i dečaka, braće i muževa, očeva i sinova koji su brutalno ubijeni u Srebrenici pre 17 godina u besramnom činu genocida koji je šokirao svet”, naveo je Obama.\n“SAD odbacuju nastojanja da se iskrivljuju razmere ovog zločina, da se opravda motiv za zločin, da se okrive žrtve i da se negira nepobitna činjenica da je to bio genocid”, poručio je Obama dodavši svi žele nastavak procesa pomirenja i miran suživot građana BiH i Balkana, jer, kako je rekao, “to će značiti konačno odbacivanje zla koje je pokrenulo ratove i dovelo do genocida u Srebrenici”.\nU Memorijalnom centru Potočari biće sahranjeno 520 žrtava koje su identifikovane u masovnim grobnicama, a ubijene u julu 1995. godine. Ove godine je među identifikovanim žrtvama više od 80 dečaka koji su, kada su ubijeni, bili mlađi od 15 godina.\nSahrani će prisustvovati zvaničnici BiH, predstavnici diplomatskog kora, porodice žrtava i gosti iz sveta.\nU Potočarima će biti i delegacija Vlade Republike Srpske. U delegaciji će biti ministarske uprave i lokalne samouprave Lejla Rešić, trgovine i turizma Gorana Zlatković i omladine i sporta Nada Tešanović, kao i savetnik predsednika RS Božidar Plavljanin.\nDo sada je u Memorijalnom centru u Potočarima identifikovano iz masovnih grobnica i sahranjeno 5.137 osoba.\nNapad na Srebrenicu počeo je 6. jula 1995. i završio se pet dana kasnije ulaskom generala Ratka Mladića u grad. Holandski bataljon Ujedinjenih nacija bio je stacioniran u enklavi u vreme napada srpskih snaga.\nPrema optužnicama Haškog tribunala, vojnici pod komandom Ratka Mladića su do 19. jula organizovano i sistematski ubili oko 8.000 muslimanskih muškaraca i dečaka. Oko 30.000 žena i dece deportovano je za dva dana.\nU novembru 2004. Vlada Republike Srpske uputila je izvinjenje porodicama Bošnjaka stradalim u Srebrenici konstatujući da se u Srebrenici desio “zločin velikog obima”.\nU izveštaju vladine Komisije za Srebrenicu navedeno je da je tokom ofanzive srpskih snaga na tadašnju “zaštićenu zonu” u julu 1995. ubijeno 7.800 Bošnjaka, kao i da su otkrivene 34 nove masovne grobnice.\nZa genocid u Srebrenici 1995. optuženi su vođe bosanskih Srba Radovan Karadžić i general Ratko Mladić. Karadžić je uhapšen 21. jula 2008, nakon 13 godina skrivanja, a Mladić u maju prošle godine, posle 16 godina skrivanja i njima je suđenje u toku pred Haškim tribunalom.\nU toku je suđenje i generalu Zdravku Tolimiru, bivšem pomoćniku Ratka Mladića i ratnom šefu obaveštajne službe Glavnog štaba VRS. Tribunal je za Srebrenicu osudio bivšeg načelnika Generalštaba Vojske Jugoslavije Momčila Perišića i više bivših oficira Vojske i policije RS.\nPočetkom jula 2006. Vlada Srbije osudila je sve ratne zločine u jugoslovenskim ratovima, među kojima su posebno pomenuti zločini u Srebrenici i Bratuncu.\nČetiri godine kasnije Skupština Srbije usvojila je Deklaraciju kojom se osuđuje zločin nad bošnjačkim stanovništvom Srebrenice u julu 1995, na način utvrđen presudom Međunarodnog suda pravde.\nMeđunarodni sud pravde u Hagu je 2007. doneo presudu prema kojoj je u Srebrenici počinjen genocid. Rezolucije o Srebrenici kojima se potvrđuje ta odluka Međunarodnog suda pravde doneli su parlamenti zemalja EU, Kanada, SAD i Australija.\nOdlukom Evropskog parlamenta, iz januara 2009, 11. jul je proglašen Danom sećanja na genocid u Srebrenici. Državni parlament BiH proglasio je 11. jul danom sećanja u Federaciji BiH, ali ne i na teritoriji cele države, zbog protivljenja poslanika RS.


Vulin je poručio da će se Vojska Srbije vratiti u sve prostorije koje su bile oštećene i uništene u NATO agresiji, saopšteno je iz Ministarstva odbrane Srbije.\n"Uradićemo sve da vratimo punu borbenu gotovost vojske, kakva je bila 1999. godine i da je, naravno, znatno unapredimo", rekao je Vulin nakon posjete pripadnika Vojske Srbije koji deminiraju rejon vojnog aerodroma "Dubinje" kod Sjenice gdje je tokom NATO agresije dejstvovano kasetnim bombama i bombama velike razorne moći.\nOn je naveo da se Vojska Srbije oprema i naoružava, ali da na prvom mjestu vodi računa o bezbjednosti svih svojih pripadnika, te dodao da oprema za deminera mora da bude u skladu sa svim standardima, na najvišem nivou.\nNa aerodromu "Dubinje", nadomak Sjenice, utvrđeno je da je tokom NATO agresije dejstvovano 22 puta kasetnim bombama i bombama velike razorne moći.\nZa deminiranje rejona aerodroma zadužen je Vod za deminiranje i uklanjanje neeksplodiranih ubojnih sredstava 310. inžinjerijskog bataljona Treće brigade kopnene vojske.\nZbog velike površine aerodroma, u toku 2018. godine izvršena je podjela aerodroma na četiri sektora, a prema prioritetima u toku te godine počelo je deminiranje Sektora jedan. Utvrđeno je da je od 47,5 hektara, 27 hektara pod kasetnom municijom.\nTokom ove godine počelo je čišćenje šest polja u Sektoru jedan, koja su pod kasetnom municijom. Očišćeno je 16 hektara pod kasetnom municijom, dok je 11 hektara ostavljeno za 2020. godinu.\n"U toku ove godine do sada je na aerodromu `Dubinje` pronađena 71 kasetna bombica "BLU 97" i tri pojačnika za nju, kao i jedno protivoklopno zrno 88 milimetara", dodaje se u saopštenju.\nOsudio protest zbog Nobelove nagrade Handkeu


KVALIFIKACIJE ZA SP: Nemci i Englezi sigurni, Poljaci srušili Crnogorce - UGLJEVIK.INFO\nNaslovna Sport Fudbal KVALIFIKACIJE ZA SP: Nemci i Englezi sigurni, Poljaci srušili Crnogorce\nFudbaleri Nemačke i Engleske nastavili su sigurnim koracima da napreduju ka Svetskom prvenstvu 2018. godine\nFudbaleri Poljske savladali su Crnu Goru 2:1 u Podgorici, u derbiju petog kola Grupe E kvalifikacija za Svetsko prvenstvo 2018. Poljaci su slavili pogotkom Lukaša Piščeka osmam minuta pre kraja susreta. Gosti su poveli pet minuta pre poluvremena preko Roberta Levandovskog, ali su „Sokolovi“ izjednačili golom Stefana Mugoše u 63, posle loše ofsajd zamke Poljaka.\nPoljska se četvrtom pobedom učvrstila na čelu grupe sa šest bodova više od Crnogoraca, koji dele drugu poziciju sa Danskom.\nDanci su remizirali bez golova u Rumuniji, koja zaostaje bod za rivalima na poziciji koja vodi u baraž za plasman u Rusiju.\nReprezentacija Jermenije je u derbiju začelja na svom stadionu pobedila Kazahstan sa 2:0. Strelci su bili Henrik Mhitarjan u 73. i Araz Ozbiliz u 75. minutu, a posao domaćinu je olakšan u 64, kada je isključen fudbaler Kazahstana Sergej Malji.\nNemačka je nastavila da niže pobede u kvalifikacijama za Svetsko prvenstvo, pošto je savladala Azerbejdžan kao gost sa 4:1.\nPoveli su preko Širlea u 19. minutu, Nazarov poravnava u 31. ali Miler i Gomes rešavaju meč već do poluvremena. Tačku na meč svojim drugom golom stavlja Širle, deset minuta pre kraja.\nČeške je očekivano ubedljivo sa 6:0 kao gost pobedila San Marino. Česi su već na poluvremenu imali pet golova prednosti, a strelci su bili Antonin Barak u 17. i 25, Vladimir Darida u 19, Teodor Gebre Selasije u 26. i Mihael Krmenčik u 43. minutu. Konačan rezultat postavio je Darida iz penala u 77. minutu.\nSeverna Irska je savladala Norvešku 2:0 i zadržala drugo mesto u Grupi C, iza perfektne Nemačke. Irci su ekspresno slomili Skandinavce, pogocima Vorda u drugom i Vašingtona u 33. minutu susreta u Belfastu. Trećom pobedom u poslednja četiri kola drže drugo mesto sa dva boda ispred Češke, dok su Norvežani pretposlednji na tabeli.\nEngleska je bez mnogo muke savladala Litvaniju 2:0 na Vembliju, a vođstvo je doneo Džermejn Defo, na svom povratničkom debiju posle četvorogodišnjeg odsustva iz „Gordog Albiona“.\nNapadač Sanderlenda je „načeo“ goste u 22. minutu posle dodavanja Rahima Sterlinga, da bi trijumf overio Džejmi Vardi u 66. minutu, šest nakon što je zamenio upravo Defoa.\nSlovačka je rutinski slavila na Matli 3:1 i preuzeli drugo mesto u Grupi F, četiri boda iza lidera Engleske. Pogocima Vajsa, Greguša i Nemeca Slovaci su prestigli Slovence na drugom mestu, zahvaljujući njihovom porazu u Glazgovu.\nŠkotska je slavila 1:0 golom Krisa Martina dva minuta pre kraja susreta, te se uključila u borbu za drugo mesto koje vodi u baraž za Rusiju. Međutim, u sledećem kolu ih očekuje britanski derbi sa Engleskom, dok njihovi rivali igraju sa autsajderima grupe, Litvanijom i Maltom.\nPrevious article Beli neće novac za kampanju iz budžeta\nNext article I život na komad u BiH postaje luksuz


Stanovi, garaže, zemljišta: Skrivena imovina sarajevskih načelnika - Akta.ba\nPet načelnika sarajevskih općina i gradonačelnik Grada nisu prijavili Vladi Kantona Sarajevo sve nekretnine.\n27.01.2020. 15:02 / Izvor: CIN\nPet načelnika sarajevskih općina i gradonačelnik Grada nisu prijavili Vladi Kantona Sarajevo sve nekretnine koje imaju oni i njihovi najbliži. Protiv njih bi zbog toga mogle biti podnesene krivične prijave, javlja Centar za istraživačko novinarstvo.\n"Ja sam postao načelnik prije nego što su oni postali Ured. Šta ja imam s njima? Ja više volim državu nego kanton", rekao je Ajnadžić, objašnjavajući da je sve podatke o imovini dostavio Centralnoj izbornoj komisiji (CIK).\n"Ukoliko se desi da Ured prilikom kontrola svojih utvrdi da je neko propustio da prijavi neki dio imovine, (…) Ured je dužan da prijavi, da podnese krivičnu prijavu prema nadležnom tužilaštvu", kaže ministrica pravde i uprave u KS Lejla Brčić.\n"Pravo da Vam kažem, nisam ni razmišljao o tome, ko da je ta garaža nešto", objasnio je Hadžibajrić.\n"Ulaskom u politiku, na izvršne funkcije posebno, a često i na zakonodavne, naglo počinje da se povećava imovina pojedinih imenovanih ljudi", objasnio je premijer KS Edin Forto.


Skinuta zastava Srbije na putu prema Jahorini\nRadnici "Romanija-putevi" sa Sokoca skinuli su jutros zastavu države Srbije i na istocnom izlazu iz Sarajeva, prema Jahorini, uz tablu s natpisom "Dobro došli u Republiku Srpsku", te postavili novu zastavu Republike Srpske, potvrdio je za Radio Slobodna Evropa (RSE) tehnički direktor preduzeća Dragan Boluščić.\nZastava koja je postavljena nakon obnove table, kako je ranije za RSE potvrdio Bolušcic postavljena je greškom, jer navodno u magacinu preduzeća više nije bilo zastava RS, pa je uoči praznika postavljena zastava susedne države.\nPostavljanje zastave države Srbije na izlazu iz Sarajeva izazvalo je negodavanje javnosti, posebno u Federaciji. Gradonacelnik Sarajeva Alija Behmen nazvao je taj čin provokacijom.\nGradonačelnik Istočnog Sarajeva kazao je, pak, da će celu stvar ispitati, ali se o samom činu nije izjasnio.


Sportske.net - Pogba presekao, Junajted baš briga, sa ova dva pojačanja bi bilo moćni!\nIzgleda da pregovora više nema...\nPol Pogba je odbio poslednji pokušaj Junajteda za dogovor i engleski mediji pišu da je na priču stavljena tačka. Francuz ćuti, igra, motivisan je da ove sezone, pre odlaska napravi nešto sa klubom, ali odluku nije promenio, želi da napusti PL.\nU trci je i Barselona, Laporta računa na prijateljske odnose sa Rajolom koji mu je svojevremeno doveo Ibru, ali Real je za igrača prioritet.\nKako rekosmo, u Junajtedu su krenuli već u ofanzivu i posle premišljanja, izbor je pao na Franka Kesija. Deklan Rajs je preskup, u klubu preovladava mišljenje da je novac koji traži Vest Hem (120 miliona) jednostavno nerealan, i njihova prva meta je Haland, u njega će uložiti ogromna sredstva i navodno mu ponuditi platu kojoj Real neće uspeti da parira. Nadaju se da će i otac Alfi, ali i Rajola izvršiti odlučujući uticaj na fudbalera koji je već radio sa Solskjerom, i da će provizija odlučiti.\nŠta je sa Kesijem?\nOn ima ponudu PSŽ, Milan ne može da mu ponudi više od šest miliona, Afrikanac traži 10 sa bonusima. To će PSŽ platiti bez problema, ali i Mančester Junajted koji će se osloboditi Pogbinih 15 miliona neto po sezoni.\nIako se pričalo da je Leonardo u prednosti, Frank Kesi je još pre par godina izjavio da mu je san da igra u PL, da želi da se oproba u nekom od najvećih engleskih klubova i ovo je zaista šansa za tako nešto.\nKod navijača "Đavola" preovladava optimizam da bi sa Kesijem u sredini (Bruno bi dobio novu ulogu) i Halandom u tandemu sa Ronaldom bili nezaustavljivi.\nBravo za komentar.Mada u ovom cirkusu koji pravi kobajagi trener retko bi bio zadovoljan.Soldkjer nema sistem,taktiku i autoritet.Ali je siguran jer u Junajtedu spale reference:dovoljno je ici u LS pa isko se nista ne osvoji.Vreme je za hitnu promenu.Igrace imaju skoro na svim pozicijama.Samo trener fali.\nIdi vise dosadan si i ti i tvoj debeli menadzer. U Madridu ima da se setka jos vise po terenu. Da imas diciplinu CR bio bi najbolji veznjak novog modernog fudbala ovako ostaces samo pajac koji menja frizure i snima reklame


ŽURNAL OTKRIVA: Kako je Banka Srpske napravila gubitak od 13 miliona maraka? Žurnal - Jedina slobodna teritorija\nŽURNAL OTKRIVA: Kako je Banka Srpske napravila gubitak od 13 miliona maraka?\nObjavljeno: 26.03.2014. u 22:42h\nPrije devet mjeseci Republika Srpska je preuzela propalu Balkan Investment Banku (BiB), koja je bila u vlasništvu litvanske UKIO grupe i preimenovala je Banku Srpske. Vlada RS je putem Investiciono-razvojne banke i Garantnog fonda RS dokapitalizovala BiB banku sa 30 miliona KM i tako postala vlasnik 99,95 posto kapitala banke.\n“Jedini komentar koji je vlast dala na takav, izrazito loš rezultat, je da je gubitke izazvao visok nivo rezervacija na kredite koje je dala bivša uprava. Kada jedan ministar finansija da takav odgovor, a direktor banke kaže da je sve pod kontrolom i da će trebati nova dokapitalizacija, treba se ozbiljno zabrinuti. Ovaj rezultat nam ukazuje da je vlast uspjela da pretvori u ništa polovinu svojih ulaganja u visini od 30 miliona maraka i da plaćamo preskupu cijenu za evidentne propuste vlasti”, tvrdi Slaviša Raković, član Odbora za finansije Srpske demokratske stranke.\nS druge strane, ministar finansija RS Zoran Tegeltija je rekao da se od “Banke Srpske” očekuje da bude uspješan dio bankarskog sektora i da bude podrška privredi i javnom sektoru. Ostvareni minus banke od skoro 14 miliona maraka on pravda gubicima iz prethodnog peioda, koje je napravila BiB. Prema Tegeltijinim riječima, ti gubici su nastali zbog plasiranja loših kredita i to prije nego što je Republika Srpska preuzela upravljanje tom bankom.\nRaković, međutim, tvrdi da je već u četvrtom kvartalu pretprošle godine BiB postala „fantomska banka“.\n“Njena majka-banka u Litvaniji je ušla u prinudnu upravu, a kćerka u RS kroz enormne gubitke ostala bez kapitala osnivača gotovo u istom trenutku. Od tada kreću aktivnosti vlasti koje se mogu opisati kao ishitrene, nekonzistentne i u mnogim aspektima u neskladu sa propisima i pravilima koje je ta ista vlast i donijela. Revizorski izvještaj za BiB, koji je uradila eminentna revizorska kuća, ukazuje da se iz pokazatelja poslovanja ne može vidjeti održivost poslovanja i budućnost rada banke kao i da nenaplativi krediti čine 50 odsto rizične aktive banke”, kazao je on.\nRaković tvrdi da je aktuelna vlast u RS svjesno obmanjivala javnost i stvarala privid razumne akcije na spasavanju banke, dok je stvarni cilj bio sakrivanje istine o pronevjeri budžetskog novca putem BiB. On takodje smatra da dimenzija kriminala u BiB, odnosno u “Banci Srpske”, neće biti otkrivene sve dok u organima vlasti “sjede učesnici tog udruženog zločinačkog poduhvata”.\n“Banka Srpske” trenutno ima velikih problema sa nelikvidnošću i pored činjenice da su preduzeća u državnom vlasništvu oročila dio novca u ovoj banci, kako bi joj pomogla u poslovanju.\nTako je Elektroprivreda RS, čija je direktorka Branislava Milekić ujedno i član Nadzornog odbora “Banke Srpske”, oročila 10 milona KM. Elektroprivreda RS je i ranije, dok je na čelu BiB bio Litvanac Edvinas Navickas, svoja sredstva oročavala u toj banci, a spekuliše se da je za svaki oročeni depoit u BIB-u Milekićka bila izdašno nagrađena. Krajina Osiguranje je u “Banci Srpske” oročila 300.000 KM.\nPOZNATO TAJKUNSKO DRUŠTVO\nBanka je iz svojih sredstava odobrila kredit od million maraka firmi “Integral Inžinjeringu”, u vlasništvu najpoznatijeg Dodikovog neimara Slobodana Stankovića. Milion je plasiran i Društvu “Nikola Tesla”, koje je Vlada RS osnovala prije godinu i po dana s ciljem da se bavi “proizvodnjom, primjenjenim istraživanjem i eksperimentalnim razvojem !?” Društvo “Nikola Tesla” podnijelo je zahtjev i za kredit od pet miliona maraka kod Investiciono-razvojne banke.\nUpravo iz tog Duštva u “Banku Srpske” je stigao Boris Knežević, koji je imenovan za izvršnog direktora banke. Naši izvori tvrde da je on alfa i omega u banci, dok se direktor banke Zdravko Trivunčić drži po strani.\nNaši izvori dalje navode da je interni revizor banke Jadranka Majstorović dala otkaz, zbog pritisaka da se zataškuju ranije kriminalne radnje. Ona je pokušala da određene kriminalne aktivnosti ranijeg rukovodstva prijavi nadležnim organima, ali za to nije dobila zeleno svjetlo ni podršku.\nDijana Ostić, ovlašteni procjenjivač, dobila je otpremninu od 30.000 KM i otišla iz banke. Ona je bila blizak saradnik Edvinasa Navickasa (tvrdi se da se i danas redovno sreću u Banjaluci), koji joj je dao platu od 7.000 KM i takav ugovor da je nisu mogli otpustiti bez visoke otpremnine. U BIB je radila kao procjenitelj, a naši izvori navode da je svojim sumljivim procjenama pokrivala loše kredite BIB.\nUz pomoć Edvinasa, Ostićeva je bila imenovana za direktora i člana Upravnog odbora Društva za upravljanje fondovima Balkan Investment Menagment. Većinski vlasnik Društva je UAB Atentus – u stečaju iz Litvanije sa 63,60% kapitala, a BiB (sada Banka Srpske) ima 36,40% kapitala. Društvo za upravljanje fondovima Balkan Investment Menadžment je upravljalo fondom Balkan Investment u koji su mnogi građani RS ulagali svoje vaučere.\nNakon što su Litvanci opljačkali Fond, protiv bivšeg direktora Društva za upravljanje fondovima Balkan Investment Menadžment Arvidasa Skanasa podignuta je krivična prijava. Dijana Ostić i Edvinas Navickas, koji su bili članovi Upravnog odbora Društva za upravljanje fondovima Balkan Investment Menadžment, izvukli su se bez prijave, iako su najvažnije odluke donosili upravo njih dvoje.\nNakon što je Dijana Ostić imenovana za direktora Društva, Komisija za hartije od vrijednosti RS donosi odluku o trajnom oduzimanju dozvole Društvu za upravljanje fondovima Balkan Investment Menadžment, a Nadzornom odboru fonda Balkan Investment je naloženo da nađe novo Društvo za upravljanje.\nS obzirom da je Društvu za upravljanje fondovima Balkan Investment Menadžment oduzeta dozvola za rad, ono će najvjerovatnije u likvidaciju. Banka svoj ulog od 36,4% kapitala Društva knjiži na iznos od 1,9 milona KM. Kako Društvo nema nikakve imovine (nalazi se u prostoru pod zakupom, a sav novac je izvučen u Litvaniju preko sumnjivih transakcija) u procesu likvidacije Banka neće moći da naplati tih 1,9 milona KM, što će biti novi gubitak za “Banku Srpske”.\nMilorad Dodik, Zoran Tegeltija, Ljiljana Kovačević, Slobodan Stanković


Slom Terra nije rizik za širi kripto ekosistem, kaže suosnivač Huobi Globala – Woodworkingplansgeek\nHome/bankarstvo/Slom Terra nije rizik za širi kripto ekosistem, kaže suosnivač Huobi Globala\nSlom Terra nije rizik za širi kripto ekosistem, kaže suosnivač Huobi Globala\nSmiljanaMay 19, 2022\n0 58,501 2 minuta citanja\nJun Du, suosnivač Huobi Globala, rekao je za Cointelegraph da će krah Terre usporiti entuzijazam investitora u kratkom roku, ali dugoročno, potražnja će se oporaviti.\nKako pad Terra (LUNA) i TerraUSD (UST) može imati primetan kratkoročni uticaj na donošenje odluka i maloprodajnih i institucionalnih investitora, to ne predstavlja rizik za veći kripto ekosistem, prema Jun Du , suosnivač Huobi Global.\nU intervjuu za Cointelegraph, Du je objasnio da će kolaps Terre uticati na ekosistem usporavanjem interesovanja investitora za kriptovalute kao klasu imovine. Međutim, Du je primetio da će to biti samo kratkoročni efekat. Dugoročno gledano, suosnivač razmene je objasnio da će potražnja za kriptovalutama poput bitkoina (BTC) kao zaštitom od fiat inflacije rasti zajedno sa pojavom novih aplikacija za blockchain:\n„Dugoročno, potražnja za kriptovalutama kao zaštitom od fiat inflacije će nastaviti da raste, kao i za primenama blokčejn tehnologije.\nNa pitanje o kritičarima koji koriste kolaps Terre kao priliku da se istražuju na celom kripto tržištu, Du je istakao da se krahovi poput Terre dešavaju i u mnogim drugim industrijama.\n„Krozovi tržišta i koordinisani napadi nisu jedinstveni za kriptovalute“, rekao je Du. Pozivajući se na kolaps Lehman Brothers-a i krah tržišta nekretnina, Du je pomenuo da će „svaka industrija videti svoj pošten udeo oborenih igrača“. Dalje je objasnio da dugoročna izdržljivost industrije uvek zavisi od potražnje za njenim uslugama:\n„Kripto kao tehnologija i klasa imovine uvodi vrednost i inovacije koje su jedinstvene i nezamenljive, i verujemo da jedna loša jabuka u kratkom roku neće uticati na dugoročnu potražnju za kripto imovinom i industriju u celini.\nDu je takođe optimista i veruje da će se, kada se cena BTC-a oporavi, vratiti poverenje u tržište i da će to dovesti do više investicija u prostor. Uprkos neravninama na putu, suosnivač Huobija veruje da će šira kripto industrija kontinuirano rasti.\nTakođe, Du je primetio da postoje nedostaci otkriveni padom Terre. „Izuzetak je da bi u budućnosti stabilne coine trebalo da podržavaju manje promenljivi tokeni“, rekao je on. On je naglasio da kolateral mora biti „rebalansiran sa manje promenljivim tokenima“.\nNa kraju, suosnivač Huobi Global-a je rekao da su u sažetku da su „decentralizovani stabilni kovani vitalni za razvoj čitavog ekosistema kriptovaluta“. On je rekao da zajednica može ovaj gubitak pretvoriti u pobedu inovacijama kako se tragični incidenti poput nesreće na Teri ne bi ponovili.\nRanije ovog meseca, veza za UST dolar se srušila kada je kit počeo da baca UST. Ovo je snizilo LUNA-inu cenu za 20% samo jedan dan nakon početnog dump-a. Događaj je tada rastao čak i kada je osnivač Terre Do Kvon podelio planove za Terrin oporavak. Na kraju, debakl Terre postao je jedan od najvećih padova cena u istoriji kriptovaluta.\nFTKS US će pokrenuti trgovanje akcijama protiv stabilnih kovanica\nDeFi-ing eksploati: Nova alatka Chainalisis prati ukradene kriptovalute u više lanaca\nTvorac NFT -a „Evolved Apes“ navodno je izbegao 2,7 miliona dolara\nDnevni prihod od rudarenja bitkoina pao je u maju na najniži nivo od jedanaest meseci\n3 ključne metrike za posmatranje kako cena bitcoin pokušava dostići 20 000 usd\nNjujorški zakonodavci će ove nedelje glasati o moratorijumu na rudarenje zarobljenika


Kragujevac - SSP: Kragujevačka istorija nestaje pred očima građana - Vesti iz Kragujevca i Šumadije - Pressek.rs\nU kratkom vremenskom periodu Kragujevac je ostao bez više objekata od istorijskog i kulturnog značaja, upozoravaju u kragujevačkom odboru Stranke slobode i pravde.\n- Taman kad pomislimo da smo sve videli, da će se loša sreća kragujevačkih kulturno-istorijskih spomenika preokrenuti i da će se nadležni dozvati pameti i preduzeti razumne korake kako bi se prestalo sa njihovom rapidnom devastacijom, desi se neki novi skandal, kažu u ovoj stranci.\nNa žalost, dodaju u SSP, reakcija uvek bude ista „podigne se dosta prašine”, uskomeša se javno mnenje, ozlojeđemi gradani negoduju na mrežama i na tome se završi. Nadležni čute i niko ne preuzima niti odgovornost, niti bilo kakav korak za rešavanje postojećih problema.\nKuća iz 19. veka u kojoj je boravio čuveni pesnik Đura Jakšić, do temelja je srušena, a na njenom mestu izgrađen je objekat koji ni na koji način ne odražava izgled i duh objekta koji je nekada tu stajao, a ni njenog istorijski značajnog stanovnika.\nPrilikom iskopavanja terena za podzemnu garažu, oštećen je objekat Gradskih tržnica, kulturno- istorijskog spomenika od izuzetnog značaja za grad. Zubu vremena prepuštena je zgrada Železničke stanice i čuveni vodotoranj, koji je jedan od prepoznatljivih gradskih simbola. Oba ova objekta pod posebnom su institucionalnom „zaštitom”, ali samo na papiru.\nU Stranci slobode i pravde pitaju čijim nemarom i propuštanjem da radi svoj posao je objekat doveden u stanje u kakvom je bio pre požara, kako je moguće da se objekat u kome niko ne stanuje niti služi bilo kojoj svrsi zapali, a ako je ljudski faktor u pitanju, zašto objekat nije bio obezbeđen?\nTakođe, postavljaju i pitanje da li nekome odgovara da objekat od kulturno istorijskog značaja izgori u požaru, kako je moguće da u ulici koja je prepoznatljiva po tome što je u njoj izgrađen veliki broj stambenih zgrada u kratkom vremenskom periodu, u godini dana imamo čak dva požara objekata u javnoj svojini.\n- Poučeni prethodnim iskustvom, znamo da odgovore na postavljena pitanja nećemo dobiti od nadležnih, ali vreme koje je pred nama, svakako će dati neke odgovore. Mi iz Stranke slobode i pravde pozivamo nadležne da pronađu i sankcionišu odgovorne za ovaj nemili događaj, i da najozbiljnije shvate problem nebrige o kulturno istorijskim spomenicima u gradu, kažu u kragujevačkog odboru SSP.\n· Sreda, 30. septembar 2020. Nastavlja se sukob Sindikata i Nadzornog odbora fabrike Zastava oružje\n· Sreda, 30. septembar 2020. Još 5 Kragujevčana pozitivno na korona virus


Kešles nacija: Rusi masovno plaćaju bezgotovinski - Biznis Telegraf.rs\n04/10/19 | 16:31 ≫ 16:47\nKešles nacija: Rusi masovno plaćaju bezgotovinski\nRusija postala lider u bezgotovinskom plaćanju\nRusija je zabeležila rast plaćanja bez gotovine, i to poslednjih osam godina, nadmašivši ostale evropske zemlje, a količina transakcija je od 2010. do 2018. porasla za 30 puta, navodi Boston Consulting Group (BCG).\nUkupni prihodi od bezgotovinskih transakcija na evropskom tržištu porašće za 5,9 procenata do 2028. godine, prognozira BCG, napominjući da će u istočnoj Evropi ta vrednost iznositi 7,4 procenta. Rusija je glavni pokretač rasta u regionu, istakla je grupa u svom izveštaju.\nObim transakcija bez gotovine u Rusiji porastao je u proseku za 22,1 procenat, dok su plaćanja po osobi skočila sa 5,8 na 172 ili skoro 30 procenata od 2010 do 2018.\n- Rusija je prema ovom pokazatelju prestigla sve evropske zemlje - rekao je Maks Hauser iz BGC.\nOvakav porast posledica je tri faktora, jeftinog finansiranja maloprodaje, velike koncentracije na tržištu i ogromnih ulaganja u tehnologiju, objasnila je konsultantska firma. BCG veruje da su ruski potrošači naterani da preskoče tradicionalni razvoj platnih sistema, jer je ta zemlja takođe i najveće evropsko tržište transakcija putem e-novčanika.\nZvezdin ekspriment nije uspeo: Dva "živa zida" pred golom Radnika, evo kako se završilo